Stojanović: Zavera elita da ovaj region ostane nerazvijen | N1 Srbija\nStojanović: Zavera elita da ovaj region ostane nerazvijen\n06.05.2018. |11.42 >11.54 |\nEvropske integracije suštinski nikome u regionu nisu cilj, izuzev ako se ne radi o korišćenju fondova i olakšica, ocenila je u intervjuu FoNetu istoričarka Dubravka Stojanović, koja smatra da je cilj svih elita da se ništa ne promeni.\nU kontekstu poruke komesara Johanesa Hana o važnosti regionalnih odnosa, pomirenja i rešavanja sporova, Stojanović je objasnila da je cilj elita "da naša društva ostanu nerazvijena".\n"Da mi nikada ne postanemo države sa vladavinom prava, da nikada ne postanemo demokratska pluralna društva, da nikada ne uđemo u liberalnu ekonomiju", rekla je Stojanović novinarki Danici Vučenić, u okviru serijala Kvaka 23.\nOna može "da potpiše da je to trajni cilj srpske elite od 19. veka", ali da se "pokazuje da je to cilj i drugih elita u regionu".\nSukobi ne prikrivaju ništa drugo, oni su suština\nAnalizirajući tezu da će "nacionalisti na vlasti u regionu lakše da reše međusobne probleme iz prošlosti", Stojanović je ukazala da se "ne ide ka rešenju, ali da nije stvar u tome da oni ne umeju da urede stvari, već je stvar u tome da oni to neće".\n"Čujemo prave buku Dačić, Kolinda… da se nešto drugo kao ne bi videlo. Ne, ovo su za njih stvarna pitanja, ovo je njihov program i to jeste suština njihovih politika, oni ne umeju ništa drugo i ne žele ništa drugo", smatra Stojanović, koja je i profesorka Univerziteta u Beogradu.\nUpitana o aktuelnom sukobu Beograda i Zagreba, Stojanović je odgovorila da je "logičan bilo kakav povod, jer taj njihov sukob predstavlja suštinu njihovih politika".\n"Sukob ne postoji umesto neke druge politike, već je on sam po sebi suština", ocenila je Stojanović, koja tvrdi da će trenutnim elitama u regionu biti "opet dobro" i ako dođe do rata.\nCilj je njihova večna vlast\nOni su svi krenuli da se "takmiče", pa se sad pojavio i Izetbegović, koji je bio u ovom sukobu malo zaboravljen, pa su u Bosni skupovi podrške Dudakoviću, pa na Kosovu imate problem sa sudom za ratne zločine koji ne vidimo da će se rešiti, ilustrovala je Stojanović.\n"Dakle, tako se vlada u ovim zemljama i moramo da kažemo da se do sada uspešno vladalo", konstatovala je ona i predočila da je cilj takvih vladavina "njihova večna vlast".\n"Večna vlast privrednih elita, crkvenih elita, intelektualnih elita, raznih vrsta elita, koje stoje iza aktuelnih političkih elita i imaju interes da se ništa ne promeni, jer ako se promeni, svi oni odlaze sa tom promenom", uverena je Stojanović.\nIako sve deluje sumanuto, duboko je racionalno\nObrazlažući svoju tezu o "zaveri elita", ona je precizirala da sve što čine i govore "deluje sumanuto", ali da je to u suštini "duboko racionalno" i da je cilj držati sva ova društva u "predmodernom, nerođenom i polupismenom stanju".\n"Jedino u tom stanju možete da imate partijsku državu, partijsku vlast i potpuno kontrolisana društva, od medija, do finansijskih tokova", naglasila je Stojanović.\nPrema njenim rečima, "sve to je moguće samo sa neprekidnim konfliktom i neprekidnim stvaranjem novih kriza, koje su duboko politički racionalne i iza njih stoje vrlo ozbiljni društveno-politički i ekonomski interesi".\nKontrolisane krize lako mogu da iskliznu u konflikt\nStojanović je upozorila da su "kontrolisane krize" istovremeno i "izuzetno opasne", zato što uvek mogu "da iskliznu i prerastu u konflikt", naročito u "velikim svetskim poremećajima, a u jednom takvom trenutno živimo".\nUpitana zašto su rat i tumačenje ratova i danas konstantne teme, Stojanović je odgovorila da je to način da se homogenizuju emocije nacija i da se time "ne dopušta mogućnost za pluralnost i demokratiju".\n"Ako stalno pretite ratom, onda je zahtev za slobodu medija prosto komičan, u situaciji gde rat samo što nije počeo", što se odlučno koristi u političke svrhe, protumačila je Stojanović.\nS jedne strane, homogenizuju emocije masa, a s druge, blokiraju bilo koje drugo važnije pitanje, "i na taj način ne dozvoljavaju ovim društvima da mrdnu, večno ih držeći u predmodernom stanju", konstatovala je Stojanović.\nForum o regionalnoj saradnji neka vrsta cinizma\nPrema njenim rečima, nije važno koji se rat izvlači iz istorije sve dok je u funkciji homogenizacije nacije, koja se "jednostavnije obavlja na porazima i na ulozi žrtve".\nOna je kao neku vrstu cinizma označila to što se, paralelno sa "žestokim diplomatskim sukobljavanjima u regionu", održava Ekonomski forum o regionalnoj saradnji, sa kojeg se šalju potpuno suprotne poruke.\n"Teško je reći kome verovati, ovima na Ekonomskom forumu ili ovima koji šalju jedni drugima neprijateljske poruke", ocenila je Stojanović.\nOna je, međutim, podsetila "da se Jugoslavija nije raspala u trenutku ekonomske krize, već na vrhuncu ekonomskih rezultata, kada su ljudi najbolje živeli, imali najveće plate i najviše putovali".\n"U tom trenutku su uspeli da ubede ljude da treba nastaviti istorijski sukob sa Hrvatima", rekla je Stojanović, ćiji je "utisak da se 'taj rat' uvek vodi na terenu istorije".\nPrema njenom stavu, "koriste se Drugi svetski rat, Jasenovac, Stepinac, bilo šta što se izvadi iz istorije, jer se tim izvlačenjem zapravo vraća u onu Dačićevu diplomatiju zvanu rat u svakodnevnici".\nVučićevo biračko telo se plaši Evrope\nUpitana o "funkciji Hrtkovaca" i činjenici da se niko od predstavnika države nije vrednosno odredio prema Vojislavu Šešelju i onome što je u Hrtkovicima i Sremu činjeno početkom devedesetih, ona je ukazala da se "država ponaša nemoćno u odnosu na Šešelja".\nStojanović smatra da "Vučić vrlo dobro zna da je njegovo glasačko telo zapravo glasačko telo nekadašnje SRS, da za njega nisu glasali nikakvi stvarno proevropski građani liberalno i demokratski orijentisani, već da za njega glasaju njegovi bivši glasači i on njih ne može da izneveri".\n"Dakle, ne radi se o tome da Vučić ne može da izruči one radikale koje Hag traži, ne radi se o tome da ne mogu da se nađu ti snimci Šešelja koji gazi zastavu u Skupštini, ne radi se o tome da se spreče Hrtkovci", rekla je Stojanović, već se radi o tome da "Vučić ne sme da povredi svojeglasačko telo".\nPrema njenom uverenju, Vučića bi daleko više politički pogodilo da se vrednosno odredi prema Šešelju, nego prema Evropskoj uniji, jer za njegove glasače "suštinski evropske integracije ne znače ništa".\n"Oni imaju unutrašnji otpor prema toj Evropi, oni se plaše te Evrope, oni imaju kompleks niže vrednosti, ne znaju kako bi se tamo snašli, oni imaju taj klaustrofobičan odnos prema Evropi, na kome se zasniva većina naših političkih sistema koji se ovde menjaju", tvrdi Stojanović.\nMi i dalje živimo u programu iz devedesetih\nKada je reč o suočavanju sa prošlošću, ona je konstatovala da ta tema ovde nikada nije dobro stajala, jer nikada nije ni "postavljeno pitanje šta je Srbija tražila u tim ratovima, zašto je do njih došlo".\n"Nije postavljeno pitanje programa koji je Srbiju uveo u ratove devedesetih i, pošto to pitanje nije postavljeno, mi u tom programu i dalje živimo, a samim tim živimo i sa njegovim egzekutorima, jer ti ratni zločini nisu bili iskliznuće, oni su bili suština tog rata", ocenila je Stojanović.\n"Masovna silovanja, etnička čišćenja su suština tog rata, prema tome tu nema mesta iznenađenju, jer jedno proizlazi iz drugog", a Stojanović misli da "mi nismo rešili onu početnu poziciju šta smo mi u stvari hteli, drugim rečima, mi i dalje to hoćemo".\nSa "naše teritorije su proterivani Hrvati ili Albanci, a ne razmatra se pitanje kako se došlo u situaciju da vi tog drugog morate da uništite, da sklonite, raselite, ubijete ga i prenosite u sekundarne ili tercijalne masovne grobnice", rekla je Stojanović.\nLjudi beže iz regiona glavom bez obzira\nUpitana o da li sukobi političkih elita i dalje imaju efekta ili se paradigma u društvima menja, imajući u vidu činjenicu da ljudi odlaze iz regiona, Stojanović je odgovorila da na to ukazuju mnoga istraživanja, ali da se "na osnovu izbornih rezultata to ne može zaključiti".\nPrema njenim rečima, "ljudi beže iz regiona glavom bez obzira, a pre svega iz Hrvatske, što je zanimljivo, jer je reč o članici EU".\nStojanović misli "da su ljudi koji odlaze i iz Bosne i iz Srbije digli ruke, da su izgubili svaku nadu, jer su ovo države i društva koja ne nude koncept budućnosti i to je ključno".\n"Ta zavera elita nije slučajna, jer ako bi bilo ko od njih izašao sa nekom perspektivom, ta perspektiva bi ih srušila", predvidela je Stojanović i uočila da u skoro svim zemljama regiona "imamo ratne elite na vlasti i njihove sinove".\nOna je zaključila da se "jedino Slovenija promenila i da deluje da se sada menja Makedonija".\nDubravka Stojanović Zapadni Balkan\nSvetska banka: Ubrzati reforme na Zapadnom Balkanu 02.04.2019.\nVučić i Mur: Britanija ostaje posvećena Zapadnom Balkanu, uprkos Bregzitu 14.03.2019.\nJunker: Evropska perspektiva Zapadnog Balkana je pitanje rata ili mira 20.02.2019.\nProfesorka redovno objavljuje na Pescaniku. Preporucujem i njenu knjigu Ulje na vodi, moze se besplatni preuzeti u PDF. Pa koga zanima, trk na Pescanik. Uzdravlje\nJasno kao dan.\nAjde prvo da definisemo i da se dogovorimo sta je to elita.Da li nacionalisti mogu da budu elita i da li neko kome cilj nije razvoj i napredak moze da bude elita?


Гускова: Срби су за САД одувек били проблематичан фактор - Нови Стандард\nGuskova: Srbi su za SAD oduvek bili problematičan faktor\n10.09.2019. 17:01 16.07.2020.\n“Među svim balkanskim narodima, Srbi su uvek bili problematični za SAD: najneposlušniji, ponosni, nezavisni, nepotkupljivi”, kaže ona\n„Srbi su uvek bili problematični za SAD : najneposlušniji, ponosni, nezavisni, nepotkupljivi“ , ističe u razgovoru za Politiku Jelena Guskova, akademik Ruske akademije nauka i umetnosti.\nKao ekspert za situaciju na Balkanu pri Ruskoj akademiji nauka i umetnosti, kako objašnjavate balkansku situaciju u globalnim interesima?\n— Još početkom devedesetih godina SAD su Balkan proglasile zonom američkih nacionalnih interesa. Zašto? Balkan nije odgovarao „demokratskoj” Americi, kao ni Evropi, jer su dugo trajali komunistički režimi, a i zbog toga što je većina slovenskih naroda tamo pravoslavne vere. Ipak, akcenat je na tome što su oni uvek ostajali prijatelji Rusije. Među svim balkanskim narodima, Srbi su uvek bili problematični za SAD: najneposlušniji, ponosni, nezavisni, nepotkupljivi.\nGodine 1978. bio je održan Međunarodni kongres sociologa u švedskom gradu Upsala, gde su se naučnici upoznali s planom Zbignjeva Bžežinskog vezanim za budućnost Jugoslavije nakon smrti Josipa Broza Tita. Glavna teza bila je da se spreči zbližavanje Jugoslavije, a pre svega Srbije sa SSSR-om. Bžežinski je smatrao da ovakve zadatke SAD treba da rešava oslanjajući se na saveznike u Jugoslaviji – predstavnike liberalne inteligencije. Treba napomenuti da je većina tih zadataka uspešno rešena 80-ih godina. Ipak, nepredvidive i neočekivane za izvođače ovog plana bile su karakteristike kolektivne svesti Srba i Crnogoraca, koje ne samo da su usporile taj proces već su se počele i otvoreno uplitati u njega: patriotizam, jugoslovenstvo, homocentrizam, rusofilizam. Srbi su imali veoma visok stepen istorijske svesti.\nIstorijski gledano, Kosovo je uvek bilo važno vojno-političko pitanje. Istorijski, kulturno, politički, vojno i teritorijalno, kome pripada Kosovo? Šta o tome kaže nauka?\n— Kosovo i Metohija nikad u istoriji nisu bili deo albanske države. Od 12. veka bili su deo srednjovekovne srpske države i od tada su u evropskoj nauci poznati kao istorijski regioni Srbije. Naravno, invazijom Turaka na Balkan situacija je počela da se menja. Ali Srbi su uvek smatrali ovu zemlju svojom.\nU svojoj knjizi ste, s naučnog stanovišta, analizirali rad ministara inostranih poslova Ruske Federacije. Imajući u vidu odnos Rusije, od prvog ministra do Sergeja Lavrova, prema Jugoslaviji, Srbiji i kosovskom pitanju, da li se stiče utisak da Moskva nije dovoljno zaštitila Srbiju?\n— Događaji s početka devedesetih i kriza na teritoriji Jugoslavije nastali su na kraju dugog perioda hlađenja odnosa između SSSR-a i Jugoslavije i njihove delimične stagnacije. Tokom ovog perioda balkanski pravac bio je na periferiji ruske spoljne politike i van prioriteta za Moskvu. U tim uslovima, u Rusiji i Jugoslaviji su skoro istovremeno izbile nacionalne i političke krize.\nJugoslavija se našla u teškim uslovima i tražila podršku među evropskim državama. Istorijsko pamćenje je progovorilo, pa se okrenula Rusiji sa nadom, kao što se to često dešavalo u istoriji. Kao odgovor susrela se sa hladnim nerazumevanjem i sa zbunjenošću predstavnika ruske diplomatije u vezi sa pitanjem zašto bi se Rusija morala zalagati za Srbe i Crnogorce. Ovaj kurs je ostao nepromenjen sve do 1996. godine. Neke od razloga možemo potražiti u sadašnjim odnosima u ruskim vlastima, koncentraciji moći rešenja svih spoljnopolitičkih pitanja u rukama ministra spoljnih poslova i, shodno tome, njegovoj političkoj orijentaciji. O tome se može govoriti mnogo i dugo.\nDolazak Lavrova na mesto ministra spoljnih poslova potpuno je promenilo situaciju. Rusija je počela da deluje kao objektivni faktor u razmatranju problema Balkana u Savetu bezbednosti, u UN, na međunarodnim sastancima, učestvovala je u procesu pregovora na Kosovu. Ipak, s obzirom na agresivnost NATO-a i SAD na Balkanu, objektivnost, naravno, nije dovoljna. Potrebna je tu i neka jača pozicija, koju bi, međutim, trebalo tražiti u samoj Srbiji.\nAko izuzmemo Srbiju i BiH, sve bivše jugoslovenske republike su članice NATO-a. To će uskoro biti i Severna Makedonija. Znači li da Rusija sve ove zemlje Severnoatlantske alijanse smatra potencijalnim protivnicima?\n— Rusija sigurno ne smatra te zemlje protivnicima, za razliku od NATO-a, koji više ne skriva da je za njih Rusija glavni neprijatelj.\nPreporučujemoŽeljko ŠajnintervjuJelena GuskovaRusijaSADSrbiSrbija


Šta možemo da očekujemo od Zelenih u Nemačkoj? | Talas.rs\nUlazak Zelenih u narednu nemačku Vladu imao bi veliki uticaj i na nas, imajući u vidu da je Nemačka najveća i najznačajnija zemlja u EU. Međutim, najveći deo ovog uticaja najverovatnije će ostati u domenu visoke politike – možda će nova nemačka Vlada da bude manje spremna da podržava stabilokratiju u Srbiji zarad mira i saradnje oko Kosova. Zeleni su i veoma kritični prema saradnji sa Rusijom i Kinom i više se bave demokratskim standardima i pravima manjina nego druge nemačke partije; iako sve nemačke partije podržavaju nezavisnost Kosova, verovatno će ovde Zeleni biti tvrđi i glasniji u odnosu na obaveze Srbije nego što je to do sada bila koalicija CDU i SDP. U ekonomskoj sferi Vlada u kojoj učestvuju Zeleni može dovesti do većeg interesa nemačkih kompanija za relokaciju nekih svojih pogona iz Nemačke, pa shodno tome i njihov dolazak u Srbiju. Opasnost bi predstavljao granični porez na CO2 (CO2 border tax) koji bi praktično bio neka vrsta carine na proizvode proizvedene u zemljama koje nemaju porez na CO2 – za sada ovo nije deo izborne platforme, ali se takva politika može očekivati u budućnosti kako bude dolazilo do relokacije nemačke industrije i rasta uvoza, jer bi inostrani proizvodi uživali veliku cenovnu prednost zbog nepostojanja takvog nacionalnog poreza. Ovo je povezno i sa našom energetskom politikom i prvenstveno EPS-om i proizvodnjom struje iz lignita, jer je moguće instiranje i pritisak na Srbiju da se smanji barem veliko zagađenje vazduha koje nastaje radom termoelektrana. Ovo, na sreću, i dalje ostaje u domenu mogućnosti i prvenstveno će zavisiti od rezultata izbora u septembru, kao i mogućnosti Zelenih da sebe predstave kao dobrog i kooperativnog člana koalicione Vlade.\nTAGS: CDU CO2 ekologija Nemačka SDP zeleni Zeleni u Nemačkoj


Završeno obnovljeno suđenje u predmetu “Lalović i Škiljević” – Informer\nIznošenjem završnih riječi optuženog Soniboja Škiljevića i njegove odbrane završeno je obnovljeno suđenje za zločin u Kazneno-popravnom domu (KPD) “Butmir” kod Sarajeva.\nApelaciono vijeće Suda BiH izricanje presude zakazalo je za 11. juli ove godine, javila je Balkanska istraživačka mreža (BIRN).\n“Na optuženičkoj klupi se nalazim skoro tri godine i bio sam u poziciji da ukazujem na počinioce ovih radnji. Ja sam ponižen i osramoćen od Tužilaštva. Vjerujem u zakon i vjerujem da smo izvedenim dokazima došli do istine i predlažem da me oslobode”, rekao optuženi Škiljević obraćajući se sudijama Apelacionog vijeća Suda BiH.\nMilorad Rašević, branilac drugooptuženog Škiljevića, također smatra da njegov branjenik treba biti oslobođen optužbe i plaćanja troškova sudskog postupka jer Tužilaštvo BiH nije dokazalo da je optuženi počinio djela koja mu se stavljaju na teret.\nTužilaštvo BiH Škiljevića, zajedno sa Radojem Lalovićem, tereti za zločine počinjene u KPD-u “Butmir”, u kojem su bili zatvoreni muškarci, žene i djeca nesrpske nacionalnosti. U optužnici se navodi da su učestvovali u “udruženom zločinačkom poduhvatu” s ciljem progona i etničkog čišćenja nesrpskog stanovništva.\nPrema navodima optužnice, Lalović je bio upravnik KPD-a od maja pa do kraja 1992., kada je Škiljević, njegov dotadašnji zamjenik, preuzeo tu funkciju i obavljao je do konca 1995. godine.\nLalović i Škiljević su pred prvostepenim vijećem Suda BiH u martu 2010. godine proglašeni krivim za zatvaranje i držanje civila u nehumanim uslovima u KPD-u “Butmir”, zbog čega su neki od njih i preminuli, kao i za sudjelovanje stražara u tom objektu u fizičkom maltretiranju zatvorenika tokom ispitivanja.\nNepravosnažnom presudom Lalović i Škiljević su osuđeni na pet, odnosno osam godina zatvora. Na ovu presudu su uložene žalbe i Apelaciono vijeće je odredilo održavanje ponovnog suđenja.\nTokom iznošenja završne riječi Tužilaštvo BiH je zatražilo da optuženima budu izrečene strožije kazne u odnosu na one izrečene u prvostepenom postupku, dok je odbrana Lalovića kazala kako očekuje časnu i poštenu presudu.\nNa ovom ročištu, odbrana drugooptuženog je naglasila kako smatra da je tokom glavnog pretresa dokazala kako je vojska imala mogućnost angažovanja zarobljenika KPD-a na obavljanju prinudnih radova, na šta Škiljević nije mogao uticati.\n“Tvrdim da sa odvođenjem zarobljenika iz KPD-a uprava nije ništa imala, jer su to bili ratni zarobljenici. Ukoliko vojna komanda da odobrenje da se zarobljenici odvode na rad, mi u KPD-u nismo ništa mogli učiniti. (…) Nisam hapsio niti zatvarao, jer to nije bilo u mojoj nadležnosti”, rekao je optuženi Škiljević.\nOdbrana je kazala kako ne negira da su prilikom odvođenja na prinudni rad neki od zarobljenika iz KPD-a stradali, ali da ne razumije kako Tužilaštvo optuženog Škiljevića dovodi u vezu s tim, te da tokom Škiljevićevog rada u KPD-u nije počinjena “niti jedna radnja zločina”.


U četvrtak, 29. septembra, COO kompanije Viber, Majkl Šmilov, održao je predavanje za studente ITS-a i zainteresovane učenike ITHS-a u konferencijskoj sali Comtradea. Prisutni su imali veliku privilegiju – mogućnost da među prvima saznaju sve o novim servisima na Viber platformi direktno od jednog od glavnih ljudi u kompaniji.\nAplikacija je nastala kao direktna konkurencija Skype-u i WhatsApp-u, a svoj brzi razvoj duguje pre svega jednostavnosti za korišćenje, kao i činjenici da se softver automatski povezuje na bazu kontakata u telefonu i nudi se kao besplatna alternativa za mobilnu komunikaciju.\nNakon predavanja, COO Vibera je rekao da studenti ITS-a, sasvim nalik studentima koje je sretao širom sveta, dele glad za znanjem i želju da budu dobri developeri, kao i da imaju pravo radno okruženje za učenje i sticanje iskustva i da zbog toga mnogo obećavaju.\nSrećko Miodragović, savetnik predsednika kompanije Comtrade, istakao je da je cilj da se studentima pruži prilika da steknu praktične veštine i da se pritom ne radi samo o radionicama, već i o prezentacijama koje drže naši prijatelji i kolege iz velikih IT kompanija, jer te prezentacije sadrže kvalitetne materijale bazirane na velikom broju korisnika.\nPredavanje generalnog operativnog direktora kompanije Viber odlična je uvertira za seriju predavanja i radionica koje očekuju naše studente u narednom periodu.


Teniski klub „AS Timok“ iz Zaječara, za sve svoje polaznike škole, takmičare i prijatelje kluba organizuje Međunarodni novogodišnji festival tenisa u sportskom centru „Milenijum“, u nedelju, 23. decembra\nPočetak turnira zakazan je za 11 časova, a pored malih tenisera iz regiona, festivalu će se pridružiti i gosti iz Bugarske.\n„Svoje veštine sa reketom i lopticom, na mini mreži, u kategoriji crveni nivo, iz programa mini tenisa i tenisa 10s, prikazaće naši mali teniseri, dok će takmičari u starijoj kategoriji imati nove zadatke iznenađenja.\nPo završetku teniskog dela programa, uslediće svečana dodela nagrada i poklona.\nSvi učesnici dobiće, pored medalja i diploma, i vaučer za nabavku teniske opreme, od našeg sponzora, teniskog brenda „Babolat“.\nOvom prilikom klub ce dodeliti i zahvalnice prijateljima kluba i medijima sa kojim smo imali uspešnu saradnju tokom cele godine. Festival će posetiti i Deda Mraz, koji će deci podeliti paketiće, a onda sledi i slikanje za klubski kalendar i koktel za sve“, navode u Teniskom klubu „As Timok“.\nPo završetku Novogodišnjeg festivala tenisa, predstavnici JKP „Timok održavanje“, pokloniće svim učesnicima festivala, vaučer za besplatno klizanje na zaječarskom klizalištu.\nas timok zaječar mešunarodni festival millenijum nova godina tenis\nKreće takmičenje i u Zoni “Istok”: OFK...\nTimok na startu Srpske lige protiv Pčinje, Kablovi...\nFK “Timok 1919” ponovo u Srpskoj ligi...


"Zekolovko" na letnjoj sceni Centra za kulturu Lazarevac - GEM info\n„Zekolovko“ na letnjoj sceni Centra za kulturu Lazarevac\n8. jula 2021. 9. jula 2021. Redakcija 0 Comments CZK Lazarevac, Kulturno leto, puls teatar\nU okviru manifestacije „Kulturno leto“, na platou ispred Centra za kulturu Lazarevac odigrana je predstava za decu „Zekolovko“ Prvog prigradskog pozorišta Puls teatra. „Zekolovko“ je maštovito napisana moderna bajka, čija je osnovna ideja da na nepravdu i šalu ne treba reagovati burno i osvetnički. U predstavi igraju Ana Jovanović, Uglješa Spasojević, Predrag Paunović i Pero Bjeković.\nPrvo prigradsko pozorište Puls teatar se godinama unazad trudi da deci podari kvalitetan scenski program tokom manifestacije „Kulturno leto“. Cilj je da njihove predstave budu poučne i obezbede nova znanja. Predstava „Zekolovko“ ima edukativan karakter jer govori mališanima kako ne bi trebalo burno reagovati na nepravdu ili neslanu šalu.\nPrema rečima mladog glumca Uglješe Spasojevića, mališani dobro reaguju na ovu predstavu, a sami glumci se trude da je izvedu tako da i publika može da u njoj učestvuje.\nPrvo prigradsko pozorište Puls teatar će već 9. jula sa početkom od 21 čas izvesti predstavu „Dok bude love biće i para“, koja je nedavno imala svoju premijeru pred publikom u Lazarevcu.\nTokom trajanja ovogodišnje manifestacije „Kulturno leto“ za najmlađe će biti izvedene još dve predstave. Produkcija Hajde obraduj dan izvešće 22. jula predstavu „Čudesna šuma“, dok će 27. deca moći da vide „Malu princezu“ Pozorištanceta Jelenica.\nShare the post "„Zekolovko“ na letnjoj sceni Centra za kulturu Lazarevac"\n← Kolonija „Napravimo mozaike“ od 7. do 13. jula\nPošta Srbije upozorila građane da su se pojavili lažni kuriri →


Evropski ministri traže dodatne informacije o napadu\nJedan od napadnutih tankera\nMinistri spoljnih poslova EU pozvali su na uzdržanost u vezi sa napadom na dva tankera u Ormuskom moreuzu dok traže dodatne informacije o tome ko bi mogao stajati iza te akcije.\nNjemačka i druge članice EU insistirale su na današnjem sastanku u Luksemburgu da im je potrebna jasnija slika o incidentu prije nego što se upuste u diplomatske sukobe koji bi mogli da izazovu ozbiljne posljedice na Bliskom istoku.\nMinistar spoljnih poslova Njemačke Hajko Mas izjavio je da obavještajne podatke SAD i Velike Britanije treba uporediti sa drugim podacima koje imaju saveznici, prenosi AP.\nOn je pred sastanak rekao da još nema stav o napadu jer do sada izneseni dokazi predstavljaju materijal "samo jedne strane", te da lideri EU moraju biti oprezni, kao i da neće žuriti sa donošenjem zaključaka i odluka.\nVisoki predstavnik EU za spoljnu politiku i bezbjednost Federika Mogerini izjavila je na sastanku da nije vrijeme za donošenje ishitrenih zaključaka i da problemu treba pristupiti mudro i uz maksimalnu uzdržanost.\nDva tankera evakuisana su u četvrtak, 13. juna, u Omanskom zalivu, nakon navodnog napada.\nSAD, Velika Britanija i Saudijska Arabija ranije su optužili Iran za napade na tankere, što je Teheran negirao.\nEksplozije na dva tankera u Omanskom zalivu\nHitan sastanak VS UN zbog napada na tankere u Zaljevu


SDP Crna Gora | Vujović: Marković da objelodani sadržaj Hanovog pisma\nYou are here: Home / Aktuelno / Vujović: Marković da objelodani sadržaj Hanovog pisma\nVujović: Marković da objelodani sadržaj Hanovog pisma\n24/12/2017 / Aktuelno /Objavio - SDP\nSDP poziva premijera Duška Markovića da objelodani sadržaj pisma evropskog komesara Johanesa Hana koje mu je upućeno povodom partijskog nasilja koje DPS sprovodi prema Javnom servisu.\nBezakonje i ogoljeno nasilje koje se sprovodi kako bi se povratila partijska kontrola nad Javnim servisom ulazi u završnu fazu, pa bi Marković i na tu činjenicu kao premijer morao da iznese svoj stav.\nDa li on i Vlada podržavaju iživljavanje nad ljudima, predstavnicima civilnog sektora i nezavisnim pojedincima, koji samo zato što razmišljaju svojom glavom i štite dignitet institucija Javnog servisa i Agencije za elektonske medije prolaze kroz namješteni proces gaženja zakona i elementarne logike. Jasan je politički cilj ove predstave – povratak na period i „ standarde“ ružičastog Javnog servisa.\nOvim se jedno veoma loše stanje u oblasti slobode medija, koje se godinama negativno ocjenjuje u izvještajima Evropske komisije i Reportera bez granica, dodatno produbljuje i prijeti da zaustavi pregovarački proces sa EU, imajući u vidu da je sloboda medija jedna od njenih temeljnih vrijednosti.\nNedavne izjave Đukanovića o EU kao sve manje privlačnoj nevjesti i da „nije naš imperativ da bezglavo hrlimo ka EU“ su u potpunom saglasju sa antievropskom praksom besprizornog gaženja Javnog servisa. Pošto nema potrebe bezglavo hrliti ka EU, kako je poručio Đukanović, onda možemo i od Javnog servisa napraviti novi Pink, pa i u Savjet RTCG predložiti visokog DPS funkcionera, kako bi farsa bila potpuna.\nGospodin Marković bi trebalo dobro da analizira ovaj slučaj i da pročita što o svemu ovome piše u posljednjem Izvještaju za poglavlja 23 i 24. Na njemu je kao najodgovornijem za proces EU integracija da zaustavi ovo, svima očigledno, partijsko nasilje ili da Crnu Goru dovede u rizik blokade pregovora sa EU.\nSDP nema dilemu da će u mjeri u kojoj pregovori sa EU budu napredovali biti i žešći otpor antievropskih i autokratskih snaga finalizaciji ovog procesa. Udar na Javni servis je samo jedna od brojnih manifestacija sukoba partijske države sa evropskim i demokratskim vrijednostima.\nOvo je najbolje ilustrovano i jasnim stavom iz nedavnog EU izvještaja o Crnoj Gori: “Ubjedljivi rezultati preduzetih reformi će jedino biti mogući u okruženju u kom su nezavisne institucije zaštićene od bilo kog miješanja i podstaknute da u potpunosti koriste svoja ovlašćenja“.\nNajava: Emisija “Okvir” – gost portparol SDP i član Predsjedništva... Krivokapić: Božić prilika da se prisjetimo vrijednosti koje nas spajaju


Dejvid Vujić poručio Petničarima: Verujte u sebe i radite na svom uspehu | Kolubarske\nDejvid Vujić i Petničari (foto: www.petnica.rs)\nPovodom obeležavanja pedesete godišnjice sletanja Apola 11 na Mesec, Petnica je u petak bila domaćin Dejvidu Vujiću, poslednjem živom članu "Srpskog Apolo 7", grupe Amerikanaca srpskog porekla koji su radili na programu Apolo šezdesetih i sedamdesetih godina prošlog veka.\nDejvid Vujić u IS Petnica (Foto: www.petnica.rs)\nGovoreći pred oko 130 srednjoškolaca i studenata učesnika redovnih programa, ali i međunarodnog programa PI, koji dolaze iz 15 zemalja sveta Dejvid Vujić je između ostalog poručio: "Verujte u sebe i radite na svom uspehu. Istrajavajte u svom radu i interesovanjima. Imate sreće da imate ovakvu instituciju koja vam daje dodatno obrazovanje i izdvaja vas od svih drugih".\nTokom posete Srbiji, Vujić će razgovarati sa širokom publikom - studentima, vladinim zvaničnicima, članovima akademske zajednice i drugima - o svom životnom iskustvu, američkom svemirskom programu i koliko su srpsko-američki naučnici, inženjeri i menadžeri bili veoma važni za istraživanje svemira.\nKajl Skat (Foto: www.petnica.rs)\nAmbasador SAD u Srbiji gospodin Kajl Skat je povodom ovog predavanja rekao: "Veliko nam je zadovoljstvo da možemo u Petnici da predstavimo učešće ove sedmorice Amerikanaca srpskog porekla u Apolo programu. Fascinantno je videti iskustvo istraživanja svemira ispričano iz prve ruke polaznicima programa u Petnici".\nDejvid Vujić i Nikola Božić (Foto: www.petnica.rs)\nOdlazeći iz Istraživačke stanice Petnica gospodin Vujić je polaznicima programa ove prestižne evropske institucije za rad sa mladim talentima, poručio da su i njih sedmorica iz grupe "Apolo 7" počeli bez ičega, da su bili uporni, i da su došli do zvezda.\n"Bez obzira odakle da dolazite važno je da znate šta želite, i da radite na ostvarenju svojih snova. Tako ćete uspeti", poručio je gospodin Vujić.\nOdbornica Snežana Đekić Spajić tvrdi Pre 15 sati 14 minuta\nSkup podrške "Sloboda za Aleksandra" Pre 12 sati 36 minuta\nU okviru mera populacione politike Pre 17 sati 25 minuta


Ostala je još samo Turska... - SportSport.ba\nJedni za drugima, zbog panike koju je izazvao koronavirus, državni fudbalski savezi u Evropi su prekidali svoja takmičenja.\nJedini cilj ovakvih poteza jeste zaustavljanje širenja virusa koji je "zaledio" Stari kontinent.\nIpak, bilo je onih koji su odolijevali duže od drugih, kada je u pitanju donošenje odluke o prekidu takmičenja.\nSada je međutim zvanično ostala samo jedna država koja se nalazi pod okriljem evropske kuće fudbala (UEFA), a u kojoj se i dalje igra - Turska.\nNaime, do danas se fudbal igrao u dvije zemlje, u Turskoj i Ukrajini, ali je u međuvremenu Ukrajinski fudbalski savez odlučio prekinuti sva takmičenja u državi do daljnjeg.\nPodsjetino, prošlog vikenda se igralo u Turskoj, Ukrajini, Rusiji i Srbiji. Danas je pak fudbal ostao aktivan jedino u Turskoj i čini se da će se u ovoj državi nastaviti igrati bez promjena u rasporedu.\nPodsjetimo, jučer su se pojavile informacije da je iskusni Jon Obi Mikel dobio otkaz u Trabzonsporu jer je javno kritikovao odluku Turskog fudbalskog saveza da ne prekida svoja takmičenja.


Birokratija na udaru - MEDIJA CENTAR BOR );\nBirokratija na udaru\nBor, Beograd, 29. januar 2016 NALED: SAOPŠTENJE ZA JAVNOST\n„Ne možemo da zatvorimo RTB Bor, jer bi to značilo kolaps istočne Srbije“, rekao je premijer Srbije Aleksandar Vučić. On je izrazio nadu da će za RTB Bor biti pronađeno rešenje, kao i da se nada podršci MMF-a\nSiva knjiga donosi 100 predloga za stvaranje boljih uslova za život i rad u Srbiji kroz eliminisanje suvišne administracije i unapređenje zakonskog okvira za poslovanje, rečeno je na IX godišnjoj konferenciji „Reforme u Srbiji i nova ekonomska agenda“, održanoj u Jugoslovenskoj kinoteci, u prisustvu premijera i ministara, privrednih lidera, gradonačelnika, predstavnika parlamenta i međunarodne zajednice.\nOd prvog izdanja 2008. do danas kroz Sivu knjigu je unapređeno ukupno 76 administrativnih procedura odnosno u proseku desetak godišnje. Za bolji rezultat najviše moraju da urade resori finansija i zdravlja koji imaju najveći broj nerešenih preporuka. U 2015. rešeno je 12 problema iz Sive knjige među kojima su i najvažnije reforme koje su institucije ostvarile u saradnji sa NALED-om: reforma inspekcija, ukidanje radne knjižice i KEPU knjige, ubrzavanje legalizacije i skraćivanje rokova za upis svojine u katastar.\nUsvojeni su mnogi reformski zakoni koji su doprineli boljem poslovnom ambijentu i većoj pravnoj sigurnosti investitora poput Zakona o ulaganjima i Zakona o izvršenju i obezbeđenju. Jedna od najvećih reformi urađena je u domenu gradnje – Srbija je počela da izdaje elektronske građevinske dozvole.\nKrajem prošle godine usvojen je i važan strateški dokument – Nacionalni program za suzbijanje sive ekonomije čiji je cilj smanjenje obima sive zone za milijardu evra do 2020. Ocenjeno je da su reforme u 2015. obezbedile najbolji plasman Srbije na Doing Business listi Svetske banke u poslednjih devet godina.\nUmesto proglašenja Reformatora godine, NALED je istakao reformske inicijative Vlade i uručio priznanja za doprinos reformama profesionalcima iz državne uprave i lokalne samouprave za saradnju s NALED-om na primeni zakona i sprovođenju reformi. Priznanja su zaslužili Ankica Vojnović, šef Odseka za sprovođenje objedinjene procedure Grada Zrenjanina, Zoran Stojanović, šef Odseka za planiranje i koordinaciju u Republičkom geodetskom zavodu, Darinka Đuran, rukovodilac službe za objedinjenu proceduru u Ministarstvu građevinarstva, Lidija Stojanović, pomoćnik ministra i glavni tržišni inspektor, Bojana Tošić, v.d. zamenika direktora Republičkog sekretarijata za javne politike, Olivera Subotić, pomoćnik sekretara za lokalni ekonomski razvoj u Gradu Pančevu i Nela Kuburović, pomoćnik ministra pravde. Za doprinos promociji reformi priznanja su dodeljena novinarkama dnevnih listova Danas i Večernje novosti Ljiljani Bukvić i Aleksandri Bulatović.


Lavrov: Nemoguć dijalog dok SAD prebacuju krivicu na Rusiju\nTanjug 1. aprila 2021. 19:16\nMOSKVA – Ozbiljan dijalog između RFusije i SAD daleko je od mogućeg sve dok Vašington pokušava da prebaci krivicu sopstvene nepromišljene politike na Moskvu, izjavio je danas ruski ministar spoljnih poslova Sergej Lavrov u intervjuu za politički tok šou Velika igra na TV Kanalu Jedan.\n„Ne bih želeo da opišem šta Amerikanci osećaju prema\nRuskoj Federaciji“, rekao je Lavrov, preneo je TAS S.\nPrema njegovim rečima, Rusija je za SAD protivnik, neprijatelj, rival i oni žele da okrive Rusiju za posledice sopstvene nepromišljene politike, tako da je malo verovatno da bi moglo doći do bilo kakvog ozbiljnog razgovora.\n„SAD žongliraju ovim rečima u zvaničnim i nezvaničnim izjavama“, naveo je Lavrov.\nOn je rekao da je pre neki dan pročitao da je američki državni sekretar Entoni Blinken rekao da SAD nemaju ništa protiv Rusije i Kine, već da je to što rade samo promovisanje demokratije i ljudskih prava.\n„Ne znam koliko ozbiljno može da se shvati ovaj opis politike Amerike prema Moskvi i Pekingu, ali ako su angažovani na unapređivanju demokratije, praksa mora dokazati validnost ove teorije“, istakao je Lavrov.


Sanski gimnazijalci organizuju “Koncert mira” | Krupljani.BA\nSanski gimnazijalci organizuju “Koncert mira”\nU SKLOPU PROJEKTA „OBRAZOVANJE ZA MIR , SANSKI GIMNAZIJALCI ORANIZUJU KONCERT MIRA”\nProjekat „Obrazovanje za mir“ realizuje Helsinški odbor za ljudska prava u Republici Srpskoj uz finansijsku podršku Američke agencije za međunarodni razvoj (USAIDA).\nProjekat obuhvata :\n1.Putujuće škole mira za mlade, kroz koje je prošlo 122 mladih iz 3 BH regije u kojima su počinjeni neki od najtežih ratnih zločina: Hercegovina, Krajina i Podrinje.\n2.obuke za nastavnike iz formalnog obrazovanja i svjedoke vremena (udruženja žrtava i logoraša) o načinima podučavanja mladih o osjetljivim temama, koji podučavaju mlade tokom putujućih škola mira, kroz koje je proslo 100-ak nastavnika iz formalnog obrazovanja i 20-ak svjedoka vremena;\n3.obrazovnog paketa koji sadrži teme koje nisu adresirane u BH formalnom obrazovanju. Nakon što bude zavšen, ovaj paket će se dostaviti nadležnim ministarstvima obrazovanja na odobrenje i usvajanje u formalni obrazovni sistem.\n4.Follow up aktivnosti u lokalnim zajednicama, tokom kojih mladi i nastavnici koji prođu program obuke stečeno znanje sprovode u praksu u svojim lokalnim zajednicama. Oko 30 ovakvih aktivnosti biće relizovano širom BiH do završetka projekta, od strane učenika I nastavnika koji su prosli krozovaj program, a neke primjere predstviće vam učenici iz Foče i Sanskog Mosta) .\n22. aprila s pocetkom u 12:00 h bit ce organizovan Koncert mira . Na Koncertu ce nastupiti HOR „Gimnazija“ , Teatar Art sa predstavom „Koje boje je ljubav“ , te vrtic „Krajiska radost“. Glavni cilj projekta je: Sirenje ljubavi i mira u lokalnoj zajednici,sprečavanje diskriminacije,predrasuda,stereotipa te očuvanja trajnog i odrzivog mira.


Kad Luis Enrike izabere, u Barsi se i dan-danas hvataju za glavu i računaju gubitak! - Sportske.net\nKad Luis Enrike izabere, u Barsi se i dan-danas hvataju za glavu i računaju gubitak!\n"Lućo" je osvojio triplu krunu sa Barselonom, posle ne baš uspešne druge sezone otišao, od narednog leta se posle godinu dana pauze vraća na klupu, žele ga i Čelsi i PSŽ. Ali, skupo je koštao Barselonu...\nSećate li se proleća 2011. godine - Tri "El klasika" za 10 dana?La Liga - Beznačajni "Madrilenjo", Barsa rotira i beži, "dan D" u borbi za opstanak (NAJAVA)Ronaldu stigle čestitke i iz BarseloneUEFA pokrenula postupak protiv BarseloneGotovo? Otpisani "Đavo" na Kamp Nou!\nPriča se ovih dana pojavila u katalonskim medijima, naime, Luis Enrike je kumovao verovatno najgorem transferu Barse u poslednjih nekoliko godina.\nBarselona je svojevremeno dogovorila transfer Gundogana iz Dortmunda, ali je Asturijac odbio da dovede ovog fudbalera i insistirao da stigne Arda Turan.\nTo je bio potpuni promašaj, Turčin je plaćen blizu 40 miliona evra, prvo je pauzirao šest meseci naravno jer je klub bio suspendovan, ali sa druge strane, ni posle se nije naigrao.\nImao je ogromnu platu od oko 9 miliona evra, nije poslednjih godinu i po ni igrao, odbijao je ponude i na kraju konačno otišao kući, tačnije u Basakšehir.\nOn je i dalje na platnom spisku Barselone, Turci mu plaćaju deo ugovora, a kada se sračunaju troškovi transfera i plate, za manje od 40 mečeva u dresu Barselone plaćen je ukupno sa obeštećenjem oko 70 miliona evra.\nGundogan je otišao u Mančester Siti, imao problema sa povredom, ali kada je zdrav igra standardno.\nBarsi je inače potrebno pet pobeda do šampionske titule, žele brzo da završe posao i koncentrišu se na Ligu šampiona, Valverde će večeras protiv Leganjesa sa jakim timom, ne želi nikakva iznenađenja, iako njegov tim ima devet bodova prednosti nad Atletikom, osam kola pre kraja šampionata.\nBarsa u utorak brani 4:1 iz prvog meča u Rimu u revanšu četvrtfinala Lige šampiona.


Radovan Radaković, legendarni srpski golman, bori se za život!\nLegendarni srpski golman se bori za život!\nRadovan Radaković, nekadašnji golman reprezentacije Jugoslavije i Partizana, bori se za život u bolnici u Turskoj. 05.08.2021, Sputnik Srbija\nDvostruki šampion je krajem 2020. godine saznao da je teško bolestan, a u januaru 2021. godine stvari su se zakomplikovale.Zbog osnovne bolesti, difuznog karcinoma želuca, nije bila moguća operacija tumorskih promena želuca, ali je Radaković uspeo da učini nemoguće i odobrena mu je operacija u bolnici u Turskoj.U julu ove godine stigao je u bolnicu, ali su posle operacije usledile komplikacije sa kojima se teško bori.Radaković je bio član Partizana u legendarnoj sezoni 2003/04, kada su crno-beli postali prvi srpski klub učesnik Lige šampiona.\nRadovan Radaković, nekadašnji golman reprezentacije Jugoslavije i Partizana, bori se za život u bolnici u Turskoj.\nZbog osnovne bolesti, difuznog karcinoma želuca, nije bila moguća operacija tumorskih promena želuca, ali je Radaković uspeo da učini nemoguće i odobrena mu je operacija u bolnici u Turskoj.\nRadaković je bio član Partizana u legendarnoj sezoni 2003/04, kada su crno-beli postali prvi srpski klub učesnik Lige šampiona.


Tramp postavio ultimatum Pentagonu: "Imate 30 dana da ispunite ovo moje naređenje.." | Web-Tribune.com\nHome / AKTUELNO / Tramp postavio ultimatum Pentagonu: „Imate 30 dana da ispunite ovo moje naređenje..“\nTramp postavio ultimatum Pentagonu: „Imate 30 dana da ispunite ovo moje naređenje..“\nAmerički predsednik Donald Tramp u subotu je potpisao izvršnu uredbu, kojom traži vojni plan za pobedu u borbi protiv takozvane Islamske države.\nRojters navodi da primerak uredbe nije još dostupan i da se njeno zvanično objavljivanje tek očekuje, ali ocenjuje da će zbog ove uredbe Pentagon verovatno morati da agresivnije koristi svoje naoružanje i američke trupe.\nAmerički zvaničnici, koji nisu želeli da budu imenovani, sumnjaju da će vojska te zemlje zastupati fundamentalnu promenu ključne strategije, skrojene za vreme administracije bivšeg predsednika SAD Baraka Obame – oslanjanje na lokalne snage koja treba da urade većinu borbenih dejstava i, pri tome, ginu u Siriji i Iraku.\n– Biće veoma uspešna – ocenio je Tramp dok je potpisivao uredbu u Ovalnoj sobi u Beloj kući.\nNa brifingu za novinare u subotu, visoki zvaničnik Trampove administracije najavio je prethodno da će Tramp uskoro potpisati izvršnu uredbu u kojoj će tražiti od zajedničkog komiteta načelnika generalštaba da mu obezbede plan u narednih 30 dana o tome kako poraziti Islamsku državu.\nAmerički ministar odbrane Džejms Matis zalagao se za snažniji pristup u borbi protiv Islamske države, ali britanska agencija navodi da je nejasno kakav će njegov pristup dalje biti.\nAmerički vojni zvaničnici već duže vreme priznaju da bi SAD brže pobedile Islamsku državu koristeći sopstvene snage, umesto lokalnih boraca, na bojnom polju.\nMeđutim, mnogi od njih tvrde, pobeda bi usledila na račun gubitka više života američkih građana i na kraju bi malo bilo učinjeno za stvaranje trajnog rešenja sukoba, podstaknutih žestokim etničkim, verskim i političkim podelama u zemljama u kojima je snažno antiameričko osećanje.\nStručnjaci navode da bi Pentagon i dalje mogao da traži dodatne snage, pored skoro 6.000 američkih vojnika raspoređenih u Iraku i Siriji danas, da pomognu američkoj vojsci da napreduje i učini više u borbama.\nOni, takođe, navode da bi Pentagon mogao da se fokusira na opcije manjeg obima poput povećanja broja borbenih helikopterima i vazdušnih udara, kao i dovođenje više artiljerije.\nVojska može tražiti i veća ovlašćenja za donošenje odluka na bojištu, dodaju stručnjaci.\nTags Amerika borba islam Pentagon Tramp\nPrevious Jeziva opasnost: Ovi plodovi IZAZVAJU RAK, ali ih milioni ljudi i dalje svakodnevno „ŽVAĆU“\nNext Americi se sprema „Obojena revolucija“ i pad Trampa.. Evo koga spremaju kao zamenu..


Herceg Novi - Hunguest Hotel Sun Resort - Hotel Sun Resort - Sve što vam treba da znate o Crnoj Gori na tel. 1300\nHerceg Novi, Hunguest Hotel Sun Resort - Sve što vam treba da znate o Crnoj Gori na tel. 1300\nPredstavljamo svojim gostima novi turistički telefon broj 0 8000 1300 koji radi 24 sata, gde se mogu dobiti neophodne informacije u toku boravka u Crnoj Gori-npr. dežurni lekar, najbliža apoteka, restoran, kafić, internet usluge, red vožnje autobusa, kulturni programi, meteo izveštaj, stanje na putevima itd.\nOrganizator je "Nacionalna Turišticka Organizacija Crne Gore" i nudi svoje usluge na sledećim jezicima: srpski, engleski, nemački, ruski, italijanski.


Na trci u Kruševcu nastupa Vesnić - AUTOMOBILI\n28/05/2020 4:17:35 PM\nNASLOVNA / AUTO SPORT / Na trci u Kruševcu nastupa Vesnić\nMilovan Mikica Vesnić popuniće nastupom na brdskoj trci Kruševac 2014 koja se po prvi put ove godine vozi pored nacionalnog i u okviru Šampionata centralne Evrope na brdskim stazama. Krajem jula, tačnije u terminu 26-27.07., Vesnić će zajedno sa svojim timom biti gost ASK Sprintracing koji kao organizator iz godine u godinu ovo takmičenje podiže na viši nivo stvarajući brend na koji grad Kruševac može biti sa pravom ponosan.\n„Na žalost većina ljubitelja automobilizma u Srbiji nije u mogućnosti da uživo prati nastupe naših automobilista na evropskoj sceni. Interesovanje za naše nastupe i da uživo vide vrhunske automobile je ogromno. Bilo je to tako očigledno i na Sajmu automobila u Beogradu ali i na poslednjoj prezentaciji u Novom Sadu kada smo izložili naš takmičarski BMW 320si WTCC.“ – izjavio je Vesnić – „To je osnovni razlog zašto smo se odlučili da nastupimo u Kruševcu. Podrška koju smo imali od navijača iz Srbije je ogromna i ovo je način da im se bar malo odužimo i uživo prezentujemo kako „radi“ jedan automobil klase S2000 sa kojim nisu imali prilike često da se susreću. Uz pomoć naših sponzora, prvenstveno kompanije Dunlop i Opštine Čajetina u prilici smo da učestvujemo na trci koja će, verujemo, pobuditi veliko interesovanje. Sa druge strane želimo i da sa naše strane pružimo podršku ASK Sprintracing i porodici Zvekić koja u teškim uslovima za autosport u Srbiji pokušava da ovo takmičenje dovede u kalendare evropskih serija. Ovom prilikom bih pozvao još jedanput sve ljubitelje automobilizma da se okupimo i družimo u centru Srbije.“\nProgram brdske trke na Čokotinom brdu kraj Kruševca obuhvata dve trening vožnje u subotu 26. jula i dve trke u nedelju 27. jula na stazi dugoj nešto više od 3 kilometra. Pored velikog broja domaćih, organizator se nada učešću i nekoliko takmičara iz zemalja koje se nalaze u okviru centralno-evropske zone što obećava dobru zabavu za sve one koji se poslednjeg vikenda jula nađu pokraj staze u Kruševcu.\nPrethodno Spremljen BMW M4 Coupe za Goodwood Festival of Speed\nSledeće Fiat trijumfovao na Međunarodnom festivalu kreativnosti “Kanski lavovi”\n28/06/2014 at 00:23\n28/06/2014 at 22:59\nNisam pitao. Da li neko ide?


A. J. 2. jula 2018. 11:48\nNa svetskim berzama cene nafte prošle nedelje porasle su više od 5 posto jer se ulagači plaše da bi sankcije SAD protiv Irana, petog najvećeg proizvođača crnog zlata u svetu, mogle izazvati značajan pad ponude na tržištu, i to u doba kada potražnja raste.\nNa londonskoj berzi cena barela prošle nedelje porasla 5,1 posto, na 79,40 dolara, dok je na američkom tržištu barel poskupeo oko 8 posto, na 74,10 dolara, prenosi Index.hr.\nSnažan uspon cena nafte najviše je posledica nastojanja američke vlade da blokira iranski izvoz nafte da bi Teheran lišila ključnog izvora finansiranja, nadajući se da će manjak na tržištu popuniti ostali veliki proizvođači nafte iz Organizacije zemalja-izvoznica nafte (OPEC) i Rusija.\nIran je peti proizvođač nafte u svetu s proizvodnjom od oko 4,7 miliona barela dnevno i udelom u svetskoj proizvodnji od gotovo pet posto. Najveći deo proizvedene nafte izvozi u Kinu i ostale velike potrošače.\nVeliki kupci iranske nafte, uključujući Japan, Indiju i Južnu Koreju, signalizirali su da bi mogli obustaviti kupovinu ako SAD uvede sankcije Teheranu. U međuvremenu nastoje kupiti što više iranske nafte pa je njihov uvoz u maju dostigao najviši nivo u prethodnih osam meseci.


Do kraja 2016. krajnji rok za legalizaciju objekata u Banjaluci - M-Kvadrat\nDo kraja 2016. krajnji rok za legalizaciju objekata u Banjaluci\nOd početka godine na adresu Odjeljenja za prostorno uređenje stigla su 473 zahtjeva za legalizaciju bespravno izgrađenih objekata u Banjaluci, a krajnji rok za podnošenje zahtjeva za legalizaciju je 31. decembar ove godine. Iz ovog odjeljenja tvrde da je u 2015. godini legalizovano 570 bespravno izgrađenih objekata, odnosno izdato je 570 naknadnih građevinskih dozvola.\nLegalizacija predstavlja naknadno izdavanje lokacijskih uslova, građevinske i upotrebne dozvole za objekte, odnosno dijelove objekata izgrađene bez građevinske dozvole ili na kojima je prilikom građenja odstupljeno od te dozvole i glavnog projekta. Moguće je legalizovati samo objekte koji su izgrađeni ili čija izgradnja je započela do 24. maja 2013. godine, a legalizacija bespravno izgrađenih objekata počela je 1. januara 2008. usvajanjem Odluke o legalizaciji bespravno izgrađenih objekata.\n– Najviše nelegalno izgrađenih objekata ima u naseljima u kojima je zadnjih dvadesetak godina bila najintenzivnija individualna izgradnja, a to su Kuljani, Priječani, Motike, Drakulić – kažu u Odjeljenju za prostorno uređenje.\nBojan Kovačević, predsjednik Savjeta MZ Kuljani, ističe da iako u ovom naselju ima veliki broj bespravno izgrađenih objekata, mještani su dovoljno upućeni u procedure za legalizaciju.\n– Primjetno je da je dosta ljudi već podnijelo zahtjev za legalizaciju, o tome su dosta informisani, tako da je zapravo do njih hoće li legalizovati svoje kuće ili ne – ističe Kovačević.\nU MZ Ada ističu da je zasad legalizovana samo trećina objekata, a s obzirom na zainteresovanost građana da uhvate “popust” za legalizaciju, nadaju se da će se ovaj broj nelegalnih objekata znatno smanjiti.\n– Zasad sve ide svojim tokom, mada lično mislim da bi se ovaj rok mogao malo produžiti jer je potrebno vremena za ovaj proces. Iako je ta cijena sad dosta manja, ljudi su ipak u krizi. Mislim da bi nakon ovih rokova moglo biti preko 60 odsto legalizovanih objekata u našem naselju – kazao je Vito Pejaković, predsjednik Savjeta ove MZ.\nIz kancelarije Savjeta MZ Drakulić kažu da su u početku ljudi mahom dolazili potražiti pomoć prilikom popunjavanja formulara za legalizaciju, ali u posljednje vrijeme nema mnogo ljudi koji traže ovakvu pomoć.\n– Poznajem mnogo ljudi koji su legalizovali objekte, dok neki još sređuju ostalu papirologiju, tako da bi dobro došlo da se rok malo produži – kaže Ilija Đukić, predsjednik Savjeta ove MZ.\nPrethodni članakVeć na ljeto prvi radovi na budućoj cesti Neum-Stolac\nNaredni članakSlavonski Brod gradi prvi auto-kamp na potezu od Zagreba do Beograda


Iz dalekog svemira u Srednju Zemlju\nPosted ponedeljak 30 07 2018 13:19:17\nDirektorka Amazon Studiosa, Jennifer Salke, otkrila je da je formiran tim scenarista koji će adaptirati Lord of the Rings u serijski format.\nTim predvode JD Payne i Patrick McKay, scenaristi Star Treka 4 čije snimanje tek sledi.\n"Ova adaptacija je proces koji zahteva izuzetno mnogo razmišljanja, jer je u pitanju ogroman svet sa bezbroj potencijalnih pravaca u kojima naša priča može da teče. Zato smo uzbuđeni što imamo Paynea i McKaya koji će nas pogurati u sledeću fazu produkcije," izjavila je Salke na Amazonovoj prezentaciji u okviru konferencije Televizijskih Kritičara Amerike.\nScenaristi nisu bili prisutni na konferenciji, ali su imali spremno zvanično saopštenje:\n"Ovaj bogati svet J.R.R. Tolkien je ispunio veličanstvenošću i podario mu srce, mudrost i kompleksnost. Oduševljeni smo što ćemo, u partnerstvu sa Amazonom, ponovo oživeti taj svet. Osećamo se kao Frodo, kada je pošao iz Okruga sa najvećim mogućim bremenom na leđima - i započeo avanturu svog života."\nDirektorka nije podelila bilo kakve druge informacije o seriji ili priči iste, tako da još uvek ostaje "preliminarna" Amazonova ideja o "vremenu pre Fellowshipa", avanturi koja će ih kostati milijardu dolara za pet obaveznih sezona.


Jeftini letovi iz Bugarske - Avio karte Bugarska - eSky.rs\nAvio karte Bugarska\nProverite najbolje prilike za letove iz Bugarske\n✔ Postoje li posebne ponude za letove iz Bugarske na eSky.rs?\n✔ Mogu li se pobrinuti za osiguranje prilikom rezervacije leta iz Bugarske?\n✔ Ako rezervišem let iz Bugarske, mogu li da rezervišem ujedno i smeštaj?\n✔ Koje avio-kompanije nude letove iz Bugarske?\nBudite sigurni, da na eSky.rs ponuda letova iz Bugarske uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije iz Bugarske\nPopularni gradovi Jeftini letovi iz Sofije Jeftini letovi iz Varne Jeftini letovi iz Burgasa Jeftini letovi iz Plovdiva Jeftini letovi iz Gorna Orjachowica\nPopularni aerodromi: Jeftini letovi od Sofia Airport Jeftini letovi od Varna Airport Jeftini letovi od Burgas Intl Airport Jeftini letovi od Plovdiv Intl Airport


Špirić: Nije trebalo optuživati Srpsku ako se čekala koalicija SBB, SDA i DF\nPotpredsednik SNSD Nikola Špirić smatra da treba pozdraviti odluku predsednika SBB Fahrudina Radončića da prihvati poziv SDA za učešće u formiranju vlasti na nivou BiH i Federacije BiH ako je namera da se izađe iz slepe ulice i što pre bude formirana vlast.\nŠpirić je rekao Srni da nije ni trebalo gubiti šest meseci da bi se to desilo jer partije iz Republike Srpske nisu ničim uslovljavale formiranje vlasti na nivou zajedničkih institucija.\n– Bilo je bespotrebno optuživati Republiku Srpsku ako se čekalo da dođe do formiranja saveza ili koalicije SBB, SDA i DF. Ali, u svakom slučaju, ako je to pomak u formiranju vlasti mi to pozdravljamo – naglasio je Špirić, prenosi Srpskainfo.\nŠpirić: Bošnjačke stranke bi se udružile sa ĐAVOLOM samo da oduzmu pravo Srba\nŠpirić: Plan Bošnjaka da oni budu konstitutivni narod u BiH, a Srbi i Hrvati konstruktivni\nŠpirić: Evropski put ne sme da bude dominacija bilo kojeg naroda u BiH\nIZNENAĐENI DONACIJOM VLADE RS Cvijanovićeva na obeležavanju crkvene slave u Feniksu\nPredsednik Republike Srpske Željka Cvijanović prisustvovala je obeležavanju crkvene slave u Crkvi Svetog Nikole u Feniksu i izrazila zadovoljstvo što se srpski narod u dijaspori redovno okuplja u vreme verskih i nacionalnih praznika.\nPoslanica u Narodnoj skupštini Republike Srpske i predsednica Seljačke stranke Gordana Vidović, istakla je da ljudi Republiku Srpsku napuštaju zbog toga što ovde nemaju sigurnost.\nMinistar zdravlja i socijalne zaštite Republike Srpske Alen Šeranić izjavio je da je neophodno zajednički raditi na povećanju prihoda u zdravstvu, a boljom organizacijom rada smanjiti rashode, navodeći da je u prošloj godini od 75 zdravstvenih ustanova pozitivno poslovalo 27.\nU Bosni i Hercegovini su potrebni dalji napori u borbi protiv korupcije, unapređenju vladavine prava, te jačanje institucija kako bi se unapredila konkurentnost.


FSS pozajmio novac Partizanu i spasao ga od izbacivanja iz Evrope – Srbija Sport\nFSS pozajmio novac Partizanu i spasao ga od izbacivanja iz Evrope\nby SrbijaSport 30.04.2022., 09:16\nPartizan ponovo morali da spasavaju.\nKao bomba je odjeknula vest da je Partizanu uvedena zabrana da u naredna tri prelazna roka dovodi nove igrače jer nisu isplaćeni dugovi Luganu za otkup Filipa Holendera, pa je švajcarski tim uspeo da dobije slučaj na sudu i dovede crno-bele u bezizlaznu situaciju.\nOno šo je bio dodatni problem jeste bila i mogućnost da Partizan u narednoj sezoni bude izbačen iz evropskih kupova.\nPartizan je zbog ranijih dugova bio na uslovnoj kazni od strane UEFA, a nakon to je Lugano dobio slučaj na sudu ta sankcija je trebalo da se aktivira.\nCrno-bele je iz teške situacije izvukao Zoran Laković, nekadašnji generalni sekretar FSS, a sada direktor u UEFA, koji je urgirao da se aktiviranje kazne prolongira za 24 časa, jer je garantovao da će Partizan platiti dug,navodi “Sportski žurnal”.\nTo je dalo vremena Partizanu kome je u pomoć pritekao FSS i uplatio kaznu od 250 hiljada da pokrije dugovanje Partizana.\nPartizan je pre mesec dana bio u sličnoj situaciji, jer je morao da se snađe kako bi dobio licencu za UEFA takmičenja, a tada ju pomoć pritekla država koja je isplatila dva miliona evra.\nMeđutim dug prema Luganu je ostao, nije podmiren i umalo je doveo crno-bele do skandalozne situacije da zbog četvrt miliona evra budu izbačeni iz Evrope. A, upravo je novac od Evropske kuće fudbala ono što u velikoj meri održava klub u životu poslednjih godina.\nIsplaćivanje duga Luganu skida Partizanu zabranu registrovanja novih igrača, tako da će crno-beli moći da posluju u letnjem prelaznom roku, gde će ih čekati mnogo posla u renoviranju ekipe.


Oglasili se iz komisije: Rezultati konkursa za preduzetnike do kraja nedelje - Bujanovačke\nPočetna EKONOMIJA Oglasili se iz komisije: Rezultati konkursa za preduzetnike do kraja nedelje\nBujanovačke29. sep 2021.EKONOMIJA, NASLOVNA0\nBujanovac, 29. septembar 2021. Opština Bujanovac nije objavila rezultate konkursa za dodelu subvencija lokalnim preduzetnicima ni mesec dana od isteka roka. Predsednik nadležne komisije Agon Islami kaže da se nada da će odluka biti doneta do petka (1. oktobar) ili početkom sledeće nedelje.\nNa pitanje zašto se kasni Islami nije odgovorio.\nKoji je razlog za probijanje roka Bujanovačke su pokušale da saznaju i od šefa kabineta predsednika opštine Salija Salihija, ali nas je on samo uputio na predsednika komisije Islamija.\nIako smo Salihija podsetili da je komisiju koja odlučuje koji preduzetnici će dobiti subvencije i u kom iznosu, formiralo Opštinsko veće, te da je za njen rad odgovorna i opštinska vlast, objašnjenje za kašnjenje nismo dobili.\nPo saznanjima našeg portala, o čemu smo pisali pre nedelju dana, komisija je pojedincima omogućila da dopunjuju svoje prijave, što je u suprotnosti sa konkursom u kojem se jasno navodi da će se „razmatrati samo kompletne i blagovremeno podnete prijave“.\nPojedini preduzetnici su tada izrazili sumnju da je u toku nameštanje konkursa, a našem portalu su se vlasnici firmi javljali i u sredu komentarišući postupke nadležnih sa „velika sramota i neodgovornost“.\nPodsetimo, po pravilima konkursa, odluka o dodeli subvencija je trebalo da bude doneta najkasnije 15 dana od isteka roka za prijavljivanje (13. avgust).\nKako su ranije objavile Bujanovačke, 155 firmi je učetvovalo na konkursu.\nDrugih 6 miliona su namenjeni kao podsticaj za početak poslovanja, takozvani start up, a firme kojie spadaju u ovu grupu mogu da budu subvencionisane sa maksimalnih 250.000 dinara.\nTAGagon islami konkurs preduzetnici sali salihi subvencije\nPrevious PostVranjskim lekarima zatvorske kazne zbog smrti petogodišnje devojčice Next PostMuškarac sa Kosova uhapšen zbog nasilničkog ponašanja na Besnoj kobili


M. K. 25. juna 2017. 21:15\nVerujete da postoji veza između seksa i politike? Naučinici su se širom sveta bavili različitim istraživanjima i ovo su njihova saznanja, prenosi B92.\nIstraživanje objavljeno u „Journal of Sexual Medicine“ pokazalo je iznenađujuću doslednost kada su pitali muškarce i žene o njihovim najprljavijim mislima, prenose mediji u svetu.\nTakođe, otkrili su da su neke od najperverznijih maštarija uznemirujuće – čak tri odsto učesnika priznaje da su maštali o seksu sa životinjama, a 3,5 odsto je reklo da je maštalo da partner/ka urinira po njima.\nIstraživanje koje su sproveli stručnjaci sa Univerzieta u Južnoj Dakoti bavilo se „najčešćim seksualnim aktivnostima vozača“, a rezultati su pokazali da je primanje felacija najčešći, ali najmanje priznati, razlog odvlačenja pažnje muškog vozača. Na drugom mestu je, verovali ili ne, masturbacija i to, kod muških vozača.


Gradska opština Medijana pomogla putovanje talentovane učenice na Olimpijadu u robotici\n-Pružanje podrške talentovanim učenicima jedan je od prioriteta u radu opštine.Ta praksa će biti nastavljena, jer su mladi i obrazovani ljudi budućnost Srbije. Ohrabrujući ih i pomažući želimo da im kažemo da treba da ostanu u zemlji – kaže Kocić.\nJelena Zdravković je učenica ETŠ „Mija Stanimirović“. Kaže da je tim iz Srbije osvojio 167. mesto od 192 učesnika i da je bio jedan od 10 ženskih timova na takmičenju.\n-Opštini Medijana sam zahvalna jer su mi pomogli oko putovanja za Beograd kako bih bila sa ostatkom tima na pripremama. Pomoć okoline je jako bitna za jedno ovakvo takmičenje i zahvalna sam, jer se opština odazvala pozivu – kaže Jelena, za koju je pre putovanja priređen i prijem u Gradskoj opštini Medijana. Ona dodaje da je ekipa ipak zadovoljna uspehom, jer je „srpski“ robot ispunio zadatak, ali da ovoga puta sreća nije baš bila na strani tima iz Srbije.


U Skupštini Srbije rasprava o finansijskim ugovorima – Radio Televizija 022 – Stara Pazova\nU Skupštini Srbije rasprava o finansijskim ugovorima\n16/05/2019\t0\tAutor: V.D.\nSkupština Srbije nastavila je danas rad raspravom o potvrđivanju više finansijskih ugovora, među kojima je onaj o zajmu za kredit za izgradnju dela autoputa na deonici Preljina-Požega.\nReč je o 445 miliona dolara zajma od kineske Eksport-import banke.\nNa dnevnom redu je i potvrđivanje ugovora o zajmu za kredit za projekat modernizacije i rekonstrukcije mađarsko-srpske železničke veze na teritoriji Srbije za deonicu Novi Sad-Subotica.\nTaj ugovor o modernizaciji železnice podrazumeva kredit u maksimalnom iznosu od oko skoro milijardu dolara.\nUgovore je obrazložio ministar za rad, zapošljavanje, boračka i socijalna pitanja Zoran Đorđević.\nŠešelj pitao o angažovanju lobista i Skotu\nPoslanik Srpske radikalne stranke (SRS) Aleksandar Šešelj pitao je danas ministra spoljnih poslova Ivicu Dačića da li je tačno da je Vlada Srbije angažovala kompaniju da lobira da se u Sjedinjenim Američkim Državama (SAD) promeni stav o Kosovu i Metohiji.\nŠešelj je u delu sednice na kojoj poslanici postavljaju pitanja naveo da se takva informacija nedavno pojavila, te upitao da li vlada smatra da neko može da utiče ili da plati na to da se promeni stav SAD koje su sponzorisale nezavisnost KiM.\nŠešelj je, navodeći da je Aleksandar Vučić rekao da će biti angažovane lobi grupe kako bi se Srbija spremila za arbitražu po pitanju taksi, apelovao na vladu i predsednika da se ne ide na arbitražu, jer, kako kaže, međunarodna zajednica ne može da pomogne da se to reši u interesu Srbije.\nOn se osvrnuo i na izjavu američkog ambasadora Kajla Skota koji je kritikovao pojavljivanje generala Vladimira Lazarevića u „Besmrtnom puku” povodom Dana pobede u Nišu.\nŠešelj je pitao Vladu Srbije kakve je diplomatske mere preduzela da se Skotu stavi do znanja da ne može tako da se ponaša prema zemlji domaćinu i „da nije njegovo da komentariše događaje”\nPredsednik Aleksandar Vučić precizirao je ranije da nema nikakvog ugovora o lobiranju za potrebe Srbije, te da Vlada Srbije razgovara o angažovanju jedne advokatske kancelarije u slučaju da pokrene arbitražni postupak zbog kršenja ugovora Cefta od strane Prištine.\n“Nema nikakvog ugovora o lobiranju. Oni su razgovarali o tome hoćemo li da pokrenemo arbitražni postupak protiv Prištine zbog uvođenja taksi Srbiji. I zbog toga su uzimali firmu čije je sedište inače u Briselu i Parizu, a ne u Vašingtonu. Nikakve to veze nema sa lobiranjem u Vašingtonu. Samo su počeli razgovori, nema nikakvog dogovora”, rekao je Vučić.\nRasprava o amandmanima na zakon o finansiranju AP Vojvodine\nTagekonomija investicije kredit saobracaj zeleznica\nJoš nepoznati motivi napada na Petkovića


RTS :: Za subvencije 90 odsto agrarnog budžeta\nEkonomija Za subvencije 90 odsto agrarnog budžeta\nsreda, 04. mar 2009, 19:26 -> 20:32\nZa subvencije 90 odsto agrarnog budžeta\nPoljoprivrednicima kroz subvencije namenjeno 90 odsto ovogodišnjeg agrarnog budžeta. Ministarstvo poljoprivrede nastaviće da pomaže proizvođačima mleka, kaže državni sekretar Željko Radošević.\nDržavni sekretar u Ministarstvu poljoprivrede, šumarstva i vodoprivrede Željko Radošević izjavio je da je 90 odsto agrarnog budžeta za ovu godinu namenjeno poljoprivrednicima kroz razne subvencije.\n"To je veoma važno, jer smo troškove smanjili na minimum, želimo da sa što ozbiljnijim sredstvima krenemo prema našim poljoprivrednicima, da im pomognemo da ovu ekonomski veoma složenu i tešku godinu, zajednički preživimo, da očuvamo taj važan segmet", rekao je Radošević prilikom posete Jagodini.\nPoljoprivreda Srbije, kako tvrdi Radošević, "iz godine u godinu beleži spoljnotrgovinski suficit, između 600 i 700 miliona dolara na godišnjem nivou".\nRadošević je istakao da je Ministarstvo opredeljeno da uvek stoji iza našeg poljoprivrednog proizvođača. "Nama je individualni poljoprivredni proizvođač ciljna grupa i trudićemo se da ga svim našim aktivnostima i merama, zaštitimo".\nZamoljen da prokomentariše nezadovoljstvo proizvođača mleka i duvana, Radošević je rekao da su ti problemi "na zadovoljstvo proizvođača razrešeni".\nDogovoren je i već realizovan otkup 300 tona mleka u prahu preko Republičkih robnih rezervi, precizirao je Radošević i istakao da Ministarstvo "nije u potpunosti zadovoljno efektima tih mera i radiće i dalje da pomogne proizvođačima mleka".\n"Želim da kažem da su problemi proizvođača mleka nastali jednim delom i kao produkt propusta nekih drugih ministarstva", rekao je Radošević.\nKada je reč o proizvođačima duvana, "Ministarstvo je učinilo značajan ustupak prema njima, dogovoreno je da se osim 12.000 dinara koji su predviđeni prema uredbi o subvencionisanju repromaterijala u ratarskoj i povrtarskoj proizvodnji, na to doda još 20.000 dinara za proizvođače duvana".\nTa sredstva se proizvođačima duvana daju na bazi onih površina koje su bile prijavljene 2008. godine, a uslov je da registaracija poljoprivrednih gazdinstava bude izvršena u 2009. godini, precizirao je Radošević.\nSrbija i Republika Srpska planiraju gradnju tri nove hidroelektrane\nNovi hotel u Lukovskoj banji biće otvoren do leta, posao za još 50 mladih\n8° C 8° C 7° C 8° C 8° C 0° C


Zahtev za rekonstrukciju pruge Stalać - Kraljevo - Ljubitelji železnice Srbije ŽS\nZahtev za rekonstrukciju pruge Stalać - Kraljevo\nLokalne samouprave Kruševca, Vrnjačke banje, Trstenika i Kraljeva uputiće iduće nedelje zahtev Ministarstvu saobraćaja i "Železnicama Srbije" da se izvrši revitalizacija i elektrifikacija pruge Stalać - Kraljevo, potvrđeno je Tanjugu u gradskoj upravi Kruševac.\n"Projekat o sanaciji ove pruge je urađen još 1985. godine i nalazi se u Saobraćajnom institutu, i sada je potrebno da se taj dokument uskladi sa aktuelnim zakonskim normama", kaže Todorović, i dodaje da je za rekonstrukciju potrebno oko 50 miliona evra.\n"Država sada treba da se opredeli da li će deo sredstava iz ruskog kredita odobriti za revitalizaciju ove pruge", istakao je načelnik opštih poslova.\nNapominjući da revitalizacija pruge Stalać - Kraljevo ima tri faze, on je objasnio da je prva delimično završena, rekonstrukcijom dela pruge od Stalaća do Kruševca 2007. godine, u koju je uloženo 4,5 miliona evra.\nDruga i treća faza, kako objašnjavaju u gradskoj upravi, podrazumeva rekonstrukciju koloseka od Kruševca do Trstenika i od Trstenika do Kraljeva što bi, uz izgradnju autoputa Pojate - Preljina, bilo veoma značajno za privredu.\nU "Železnicama" kažu da bi završetkom sve tri faze putnički saobraćaj dobio sasvim drugu dimenziju (nekada je postojao kružni voz Beograd - Vrnjačka banja - Beograd ili Niš - Bar), dok bi privrednici za uvoz sirovina koristili luku Bar, umesto luke Solun ili Burgas.\nPrema dokumentima iz gradske uprave, pruga Stalać - Kraljevo je izgrađena 1910. godine, dok je remont stanice i pomeranje trase ulaza u stanicu rađen iz dva dela, u periodu od 1987. do 1989. godine.


Nike Air Max SC su dječije patike za bebe sa vazdušnim jastučićima u đonu koji će podržati njihove prve korake. Kombinacija kože, tekstila i mrežice daje izdržljivost i potporu stopalima, dok istovremeno dopušta dječijoj koži da diše. Srednji đon od pjene, zajedno sa Max Air vazdušnom jedinicom, ublažava pritisak na stopalo i pruža mekanu udobnost. Gumeni đon optimalno prianja na podlogu, čini hod stabilnim i omogućava dugotrajnost patika. Elastične pertle i široka čičak traka preko gornjeg dijela stopala olakšavaju obuvanje. Specifikacija: Dječije patike za bebe- lifestyle Pertlanje, čičak traka Gornjište: koža, tekstil Srednji đon od pjene Max Air vazdušna jedinica Gumeni đon .\nNike Air Max SC su dječije patike za bebe sa vazdušnim jastučićima u đonu koji će podržati njihove prve korake. Kombinacija kože, tekstila i mrežice daje izdržljivost i potporu stopalima, dok istovremeno dopušta dječijoj koži da diše.\nSrednji đon od pjene, zajedno sa Max Air vazdušnom jedinicom, ublažava pritisak na stopalo i pruža mekanu udobnost.\nGumeni đon optimalno prianja na podlogu, čini hod stabilnim i omogućava dugotrajnost patika. Elastične pertle i široka čičak traka preko gornjeg dijela stopala olakšavaju obuvanje.\nDječije patike za bebe- lifestyle


Od marta bez vozova na deonici Novi Sad – Subotica | TV KANAL 9 NOVI SAD\nNaslovna EMISIJE Od marta bez vozova na deonici Novi Sad – Subotica\nOd marta bez vozova na deonici Novi Sad – Subotica\nVIDEO K9: Od marta naredne godine trebalo bi da počnu radovi na pruzi Novi Sad - Subotica zbog kojih će na ovoj deonici biti potpuno obustavljen železnički saobraćaj.\nDeonica Novi Sad – Subotica je treća deonica buduće brze pruge Beograd – Budimpešta, a pripreme za početak radova na njenoj realizaciji, prema pisanju Dnevnika, privode se kraju.\n“Infrastrukture železnice Srbije”, prema istom izvoru, očekuju radovi na toj deonici počnu krajem marta naredne godine, kada će biti i obustavljen železnički saobraćaj. Predviđeni rok za završetak radova je 33 meseca od uvođenja izvođača u posao.\nRadove izvodi kineski konzorcijum “China railway international” i “China communications construction company”, prenosi “Dnevnik”, a vrednost ugovora je 943 miliona evra. Ugovor o kreditu za ovu investiciju potpisan je sa kineskom Eksim bankom, a projekat obuhvata trasu dvokolosečne pruge i stanice sa objektima na pruzi, rekonstrukciju i modernizaciju železničkih čvorova Novi Sad, Vrbas i Subotica, denivelaciju ukrštanja pruge sa drumskim i pešačko-biciklističkim stazama, kao i ugradnju elektrotehničke infrastrukture koja omogućava bezbedno odvijanje saobraćaja i uvođenje evropskog sistema upravljanja.\nNa toj deonici trebalo bi da bude izgrađeno 49 podvožnjaka, nadvožnjaka i sličnih objekata i izvršene rekonstrukcije devet železničkih stanica, Novi Sad, Sajlovo, Kisač, Stepanovićevo, Zmajevo, Bačka Topola, Žednik, Naumovićevo i Subotica, a planirana je i izgranja tri nove u Rumenki, Vrbacu i Lovćencu.\nTokom trajanja radova železnički saobraćaj između Novog Sada i Subotice biće potpuno obustavljen, a vozovi će saobraćati alternativnim pravcima Novi Sad-Bogojevo-Sombor-Subotica i Novi Sad-Zrenjanin-Senta-Subotica.\nMađarska sa svoje strane, prenosi Dnevnik, planira da deo brze pruge kroz svoju teritoriju završi 2024. godine, ali će nastojati da radove završi i ranije.\nPrethodni tekstFudbalski Kup Srbije: Vojvodina gostuje Zlatiboru\nSledeći tekst700 godina sela Botoša


Biznis – Page 3 – Sinergija\nBesplatan ručak, piće i kafa, popust na članstvo u teretani, službeni MacBook…Iako će vam se možda učiniti da su upravo ove privilegije te koje privlače milenijalce do novih poslova, najmlađa generacija profesionalaca pružiće vam sasvim drugačije objašnjenje ovog fenomena. Ispostavlja\nDošavši na poziciju generalnog menadžera za talente, učenje i razvoj tehnološkog giganta Microsoft, Džo Vitinghil suočio se sa okorelošću velikog korporativnog sistema. Naime, ispred svakog lidera nalazilo se najmanje osam jasno utvrđenih kompetencija, desetak obaveznih pravila za poštovanje inkluzivnosti i\nPojam “psihopata“ najčešće povezujemo sa sadističkim serijskim ubicama, bilo da je reč o književnoj i filmskoj fikciji ili stvarnim akterima crne hronike. Iako veliki broj psihopata obično bira put nasilja i kriminala, ne treba smetnuti s uma da mnogi među\nDok su akutni zdravstveni problemi poput srčanog udara, telesnih povreda ili kancerogenih oboljenja razlozi zbog kojih će 15% zaposlenih napraviti pauzu od profesionalnih obaveza, stres i stresom indukovane situacije jedan su od glavnih uzročnika kratkoročnih odsustvovanja sa posla\nPosao CEO nikad nije bio izazovniji i privlačniji nego danas, pa ipak, čini se da ova odgovorna pozicija i nije tako sjajna kao što izgleda, uprkos velikoj pažnji, velikodušnoj materijalnoj kompenzaciji i ostalim bonusima koji je prate. U poslednje vreme,\nDinamika i kompleksnost poslovnog sveta stvorila je ambijent u kom je postalo nemoguće osloniti se na stare i provereno efikasne strategije, čime se u okvirima savremenog biznisa u poslednje vreme stvara potreba za ljudima koji uspevaju da se nose sa\nBaveći se koučingom sa ženama na rukovodećim pozicijama uočila sam jednu pravilnost. Žene u liderskim ulogama gotovo uvek nailaze na slične primedbe na račun svog ponašanja: zamera im se da su previše agresivne, prebacuje im se da su ogorčene ili\nOpšte je poznato da najvećim brojem korporacija, organizacija i država upravljaju muškarci. Postavljanje žena na vodeće pozicije obično se događa onda kada je organizacija u krizi, što jasno ukazuje na fenomen tzv. staklenog plafona.\nSvi ljudi ponekad imaju loše dane kada im je teško da ustanu iz kreveta, nemaju volje da odu do kancelarije, a na pomisao o kolegama ili korisnicima im se javlja želja da pobegnu u drugu državu. Ipak, ako se ovakvi\nStrah od javnog nastupa po svom intenzitetu svrstava se u isti rang sa strahom od smrti. Sabotirajuća trema uoči javnog izlaganja počiva na ideji da ćemo se osramotiti pred publikom tako što ćemo u našem nastupu otkriti negativne aspekte sebe


ODBRANA BILJANE PLAVŠIĆ NIJE NAJSREĆNIJA ZBOG ZAJEDNIČKOG SUĐENJA SA MOMČILOM KRAJIŠNIKOM\n2001-01-11 HAG/DEN HAAG\nBranilac Krstan Simić ne isključuje da bi na zajedničkom suđenju moglo da dođe do "sukoba interesa" odbrane dvoje optuženih. Podnet zahtev predsedniku Tribunala za obezbeđenje "adekvatnog pritvora" optužene koja je trenutno smeštena u "mušku" Pritvorsku jedinicu. Sledi zahtev za privremeno oslobađanje Biljane Plavšić do početka njenog suđenja\nOdbrana Biljane Plavšić je već uputila pismo predsedniku Tribunala u kojem traži obezbeđenje "adekvatnog pritvora" za optuženu bivšu predsednicu RS, koja se trenutno nalazi u Pritvorskoj jedinici UN. Ukazujući da "ni u jednom evropskom zatvoru nisu zajedno zatvoreni muškarci i žene" banjalučki advokat Krstan Simić je - nakon što se Biljana Plavšić izjasnila da se "ne oseća krivom" ni po jednoj od tačaka optužnice - obavestio novinare da je od predsednika Tribunala tražio da se optuženoj obezbedi neka vrsta "kućnog pritvora" u Hagu.\nKao moguće rešenje Simić je naveo "bezbedni stan" u koji su holandske vlasti smestile Biljanu Plavšić odmah po dolasku u Hag i u kojem je boravila do 10. januara kada se predala Tribunalu. Troškove takvog smeštaja, smatra branilac, treba da snosi sam Tribunal, pošto u svojoj Pritvorskoj jedinici nije obezbedio uslove za smeštaj optuženih žena.\nPodsetimo s tim u vezi da je, svojevremeno, takav vid pritvora do početka suđenja obezbeđen optuženom generalu Tihomiru Blaškiću, ali je njegove troškove (oko 7.000 holandskih guldena dnevno) snosila hrvatska vlada.\nU razgovoru sa novinarima Simić je, takođe, najavio da će "veoma skoro" od Raspravnog veća zatražiti privremeno oslobađanje Biljane Plavšić do početka suđenja. Naveo je da je vlada RS spremna da Tribunalu pruži garancije da će optuženu - ukoliko pokuša da pobegne - uhapsiti i predati Tribunalu. Iste garancije bi se, smatra Simić, mogle dobiti i od vlasti Srbije, ukoliko optužena pokuša da se skloni na njenoj teritoriji. Pored toga, ukoliko Sud odobri privremeni povratak optužene u Banja Luku, vlasti RS bi joj - smatra Simić - garantovale punu bezbednost.\nIz Simićevih odgovora na pitanja o zahtevu tužioca za zajedničko suđenje Biljani Plavšić i Momčilu Krajišniku moglo se zaključiti da bi odbrana bivše predsednice RS više volela odvojena suđenja. Simić, međutim, smatra da će se spajanje predmeta teško moći da se izbegne budući da se radi o "istim činjenicama", tj. zločinima za koje su optuženi Plavšićeva i Krajišnik. Branilac Biljane Plavšiće ne isključuje da bi, tokom suđenja, moglo da dođe do "konflikta interesa" između odbrane dvoje optuženih. Simić je međutim isključio mogućnost da bi bivša predsednica RS mogla na suđenju da sarađuje sa optužbom "na način na koji je to poslednjih dana predstavljano u pojedinim medijima", odnosno tako što bi ukazivala prstom na druge i na njih svaljivala krivicu za zločine za koje je optužena. Biljana Plavšić će sarađivati sa optužbom tako što će se "braniti istinom" - rekao je Krstić. Ostaje da se vidi da li će takva saradnja optužene zadovoljiti glavnog tužioca Karlu/Carlu del Ponte, koja na jučerašnjoj konferenciji za novinare nije skrivala da očekuje od Biljane Plavšić očekuje više od toga.\n2001-01-19 BILJANA PLAVŠIĆ OSTAJE U HAŠKOM PRITVORU\n2001-04-11 BILJANA PLAVŠIĆ TRAŽI "RAZVOD" OD MOMČILA KRAJIŠNIKA


Inzko: Bošnjaci su veoma strpljivi, ali ako Srebrenicu odvoje od BiH... | INS\n"Ali ako bi Srebrenica postala strana zemlja, to bi sigurno bio razlog za rat. Međunarodna zajednica to mora izbjeći", rekao je Inzko. Prema njegovom mišljenju, RS se neće otcijepiti, ali takva „retorika truje atmosferu“. ”\n"Na Balkanu, bez rata ne možete dobiti nezavisnost", rekao je Novalić. Prema njegovim riječima, mogući dogovor između Srbije i Kosova o razmjeni teritorije će povećati nervozu, ali ne mora dovesti do rata, ako ne bude imao implikacije na Bosnu i Hercegovinu.\n"Pojedini lideri na Balkanu ojačani utjecajem Rusije, Turske i revizionističkom vanjskom politikom Donalda Trumpa pokušavaju okrenuti leđa sporazumima koji su čuvali mir tokom dvije decenije. A u pozadini je talas nacionalizma koji je prošao kroz bivši istočni blok i oslabio Evropsku uniju – navodi se u tekstu. Upozoravaju da predsjednik RS Milorad Dodik koji tvrdi da je prijatelj sa ruskim predsjednikom Vladimirom Putinom „ponavlja poziv za nezavisnost srpskog entiteta“.


Ovaj čin čuvara životne sredine usledio je nakon prošlonedeljnog pomora 340 kilograma smuđa, zbog, kako je utvrđeno analizama, nedostatka kiseonika u vodi, ali i nepovoljnih vremenskih uslova, odnosno visokih temperatura vode.\nZbog situacije sa branom na ovoj reci, koju su u subotu zatekli zaključanu, i sa upozorenjem da je zabranjen pristup neovlašćenim licima, ekolozi od nadležnih, odnosno JVP "Voda Vojvodine" kako ističe Dragan Kurjački, iz Ekološkog pokreta opštine Srbobran (EPOS), zahtevaju hitan sastanak, kako bi se problem što pre rešio.\nŽele da dođu stručnjaci iz ovog preduzeća i puste branu da bi pre i posle brane bio ujednačen protok vode.\n- Mi hoćemo da "Vode Vojvodine" regulišu rad te brane i kontrolišu je, a ne neko ko je neovlašćen - ističe Kurjački.\n- Neka nadležni kažu koja je to količina vode i da odrede minimalan protok sa druge strane brane. Takođe želimo da stručni ljudi vode brigu o toj brani, jer treba da imamo život i vodu i pre i posle brane. Javno dobro ne može da se zatvara, i da se od te reke stvori stajaća bara. Ako se ove nedelje ništa ne preduzme, sledeće subote ćemo se ponovo okupiti, kako bi dali sedmodnevni pomen.\nU TRENUTKU kada je došlo do uginuća 340 kilograma smuđa, koji se tretira kao najosetljivija vrsta, vodostaj nizvodno od ustave bio je za 80 centimetara viši od minimalnog radnog nivoa. U skladu sa Pravilnikom o održavanju vodnog režima HC DTD preduzete su sve neophodne mere, otvorena je ustava Feketić 1, dok je proticaj vode preko ustave na Kucuri podignut na maksimalni nivo.\npomor ribe zagađenje reka ekolozi Srbobran vesti


Kraj sezone za iskusnog fudbalera - Sportske novosti\nNaslovna Fudbal Novosti Fudbal Kraj sezone za iskusnog fudbalera\nKraj sezone za iskusnog fudbalera\nNemački reprezentativac i aktuelni igrač torinskog Juventusa, Sami Kedira biće van terena do kraja sezone, jer će u narednom periodu imati hiruršku intervenciju na povređenom kolenu.\n32-godišnji vezista koji ima velikih problema sa povredama, ove sezone odigrao je svega 17 utakmica u dresu “Stare Dame”, a sada je odlučio da završi sezonu pre vremena, kako bi operisao koleno i tako se što bolje pripremio za naredne izazove.\n“Nakon četiri meseca konstantnih problema i bolova u kolenu odlučio sam da odem na operaciju kako bih se u potpunosti oporavio. Operacija će biti izvršena u naredne dve nedelje. Moja namera je da se vratim 100 odsto spreman od leta i do od početka sledeće sezone krenemo u ispunjenje novih ciljeva”, objavio je Kedira.\nPrethodni tekstDva priznanja za Lionela Mesija!\nSledeći tekst[PREMIUM] Serija A, najava kola, predlozi za klađenje (SUBOTA)


LSV | Obećanje o 100 evra pomoći je klasična populistička mera\nNOVI SAD - Smatram da je hapšenje novinara nedopustivo i izrazito štetno. Pravo građana na istinito, celovito i pravovremeno informisanje od presudne je važnosti, naročito u vanrednom stanju. Svaka ovakva situacija dodatno produbljuje uznemirenost i zabrinutost građana i njihovu nesigurnost. Istovremeno mislim da i novinari, u vanrednom stanju naročito, imaju odgovornost da svojim delovanjem ne utiču na stvaranje psihoze i dezinformisanosti javnosti. Saradnja između nadležnih organa i medija je u ovom momentu ključna za dobrobit građana, ocenjuje za Danas Bojan Kostreš, generalni sekretar Lige socijaldemokrata Vojvodine, u odgovoru na pitanje kako je doživeo prošlonedeljno hapšenje novinarke zbog izveštavanja o situaciji u medicinskoj ustanovi u Novom Sadu.\nUpravo zbog istinitog informisanja građana, nastavlja sagovornik Danasa, kao i njihovih životnih interesa u ovoj teškoj situaciji, Ujedinjena demokratska Srbija, čiji je Liga socijaldemokrata Vojvodine deo, insistira da se u Kliničkom centru Vojvodine sprovede vanredni nadzor i da se javnosti i svim građanima daju potpune informacije o bezbednosti zdravstvenih radnika i stanju u svim važnim zdravstvenim ustanovama.\nDa li ocenjujete mere vlasti, usled pandemije, kao autoritarne u nekim svojim delovima?\n- Pandemija ozbiljno ugrožava zdravlje i život i ljudi pa prema tome sve ono što predlažu stručnjaci smatram opravdanim bez obzira što se meni lično neke mere ne sviđaju ili mi ne odgovaraju.\nKako vidite ponašanje Vučića, način na koji se odnosi prema građanima na konferencijama za novinare? Da li bi trebalo da se ,,skloni“ iz javnog života, ukoliko nastavi, kako ocenjuje deo javnosti, da unosi paniku među građane?\n- Vučić sada plaća cenu sopstvene politike „niko kao ja“ i postavljanja oko sebe slabih i uglavnom nesposobnih saradnika. Ne mogu reći da mi ga je zbog toga žao, ali je činjenica da takvim odabirom svog okruženja on i nema drugih ljudi koji mogu da ulivaju poverenje barem kod jednog dela birača. Zamislite da nam se obraćaju razni Vulini, Martinovići, Rističevići i njima slični. Zbog toga ovo treba biti nauk svakoj sledećoj vlasti da podela odgovornosti, izgradnja i ojačavanje institucija i timski rad moraju da budu prioritet u njihovom delovanju.\nMislite li da su takozvane ekonomske mere vlasti, kojim će svakom građaninu biti uplačeno 100 evra na račun, zapravo deo predizbome kampanje, imajuči u vidu da se oni očekuju odmah posle pandemije?\n- Obećanje o pomoći od 100 evra svim građanima je klasična populistička mera koja s jedne strane treba da pokaže da je država dovoljno ekonomski jaka i da može da podnese teret ove pandemije, a s druge strane je obraćanje biračima, jer posle vanrednog stanja slede izbori. Sasvim sigurno mere koja vlast povlači su jednim delom vrlo nepopularne i siguran sam da je uzdrman i rejting vladajuće koalicije. Zbog toga takav potez ne čudi, a treba očekivati još populističkih mera u periodu koji dolazi. Kada govorimo o ekonomskim merama, Ujedinjena demokratska Srbija, koalicija kojoj pripadaju i LSV, kao i ceo Vojvođanski front, insistira na merama kojima će se pomoći malim i srednjim preduzećima, jer imam utisak da se o njima ne vodi dovoljno računa. Smatramo da između ostalog, poslodavcima mora da bude omogućeno da ne plaćaju nikakve namete za zaposlene koji su na plaćenom odsustvu, kao i na minimalnoj neto zaradi. Da treba da se uvede moratorijum na naplatu paušalnog poreza (na min. tri meseca) kod preduzetnika/obveznika paušalnog oporezivanja koji su ostali bez prihoda u teškim okolnostima epidemije koronavirusa i poremećaja koje je ona izazvala. Omogućiti da, nakon normalizacije poslovanja, ovako nastali dug po osnovu poreza otplate na 24 rate. Važna mera bi bila i obezbeđivanje državnih garancija i državnih subvencija za zaduživanje malih i srednjih preduzeća kod banaka.\nOpasnost treba shvatiti ozbiljno\nImate li poverenja u način na koji vlast upravlja ovom krizom? Prema ocenama stručnjaka, ulazimo u najgori period kada je o zarazi reč...\n- Očekujem da ćemo svi krajnje ozbiljno shvatiti opasnost koja nam preti i da ćemo zajedničkim snagama, a sledeći uputstva koja nam daju epidemiolozi i ostali stručnjaci, uspeti da se izborimo sa ovom teškom situacijom. Činjenica da i mnogo organizovanije države, sa neuporedivo jačim ekonomijama i boljim zdravstvenim sistemima, imaju velike probleme, govori o tome da je ova pandemija uzdrmala dosadašnji način funkcionisanja i da nam na globalnom nivou preti opasnost ne samo kada su zdravlje i životi Ijudi u pitanju nego i ekonomska stabilnost i dosadašnji način funkcionisanja. Po prirodi sam optimista i iskreno se nadam da će u Srbiji „najgori scenario" ostati samo pretnja. Svakako moramo biti spremni i na to. Zbog toga pozivam sve građanke i građane na odgovornost i na solidarnost, a vlast da se uzdržava primene od represivnijih mera.


14.01.2020 u 12:55\nPrestalo ažuriranje operativnog sistema „Vindous 7”\nNjUJORK – Kompanija „Majkrosoft” od danas neće više ažurirati operativni sistem „Vindous 7” koji i dalje koriste brojni korisnici širom sveta, što znači da svi bagovi koje taj sistem ima nikada neće biti popravljeni, kao i sve bezbednosne pretnje. Američki portal Tek radar navodi da oni koji nastave da koriste taj operativni sistem rizikuju otkrivanje svojih privatnih podataka jer će bezbednost biti znatno manja, prenosi Tanjug. Kako se navodi, „Vindous 7” je od danas mrtav, odnosno on će raditi bez ažuriranja sistema. Ipak, kompanija Gugl saoopštila je da planira da ponudi podršku za „Gugl hrom” na „Vindousu 7” bar godinu i po dana nakon prestanka pružanja podrške, što znači da će Hrom i dalje dobijati ažuriranja bar do jula 2021. godine.\n09.01.2020 u 14:20\nAutomobili na moždani pogon\nIma vozača za koje se teško može reći da previše koriste mozak dok su za volanom, inače valjda ne bi bezglavo jurcali ne obazirući se na druge i njihovu, pa ni na sopstvenu bezbednost. Ove automobilčiće, međutim, bez mozga ne možete ni upaliti. Reč je o modelima trkačkih automobila koji se pomoću nove tehnologije pokreću i ubrzavaju moždanim talasima. Demonstracija je održana na Međunarodnom potrošačkom salonu elektronike u Las Vegasu.\nNajmnogoljudnija zemlja na svetu ne zaostaje za SAD kada je u pitanju razvoj digitalne tehnologije i polako preuzima primat na svetskom tržištu. Kako bi i dalje nastavila vrtoglav tehnološki razvoj i prestigla SAD, vlada u Pekingu dala je zeleno svetlo da dve najveće kineske kompanije „Kina standard softver” (CS2C) i „Tjandžin kajlin informatika” (TKC) udruže snage. Obe kompanije veoma su poznate u Kini – CS2C je napravila kineski klon operativnog sistema „vindous iks-pe”, koji su nazvali „neokajlin” (NeoKylin OS), dok je TKC nastavila rad na razvoju i unapređenju sistema zvanog „kajlin”. Preostalo je da obe dve firme i formalno potpišu ugovor o spajanju. „Kajlin” i „neokajlin” biće osnova novog operativnog sistema koji još nema radni naziv, ali će koristiti ujedinjeni logo ova


Dodeljena priznanja rodno najsenzitivnijim kompanijama u Srbiji - Udruženje poslovnih žena Srbije\nDodeljena priznanja rodno najsenzitivnijim kompanijama u Srbiji\nKompanija Delta Holding proglašena je „Rodno najsenzitivnijom kompanijom“ u Srbiji. Drugo mesto podelile su Ikea Srbija i Avon Srbija, dok su treću poziciju osvojile kompanije Vip Mobile i UniCredit banka. Ovo specijalno priznanje dodeljuje se u okviru najveće manifestacije za promociju ženskog preduzetništva u Srbiji „Cvet uspeha za ženu zmaja“.\nNagradu za „Rodno najsenzitivniju kompaniju“ dodelili su Koordinaciono telo za rodnu ravnopravnost, Udruženje poslovnih žena Srbije i Ambasada Kraljevine Holandije u Srbiji, koji zajednički realizuju projekat „Ravnopravno u lancu vrednosti“.\n– Ovo je prvi put u Srbiji da smo ustanovili i dodelili nagrade kompanijama koje u svom poslovanju primenjuju društveno odgovorne principe, pravedno postupajući prema svim zaposlenima, vođeni vrednostima rodne ravnopravnosti. Verujemo da time dajemo snažan podstrek i podršku velikim kompanijama da se još više povežu sa mikro i malim preduzećima u vlasništvu žena, da im pruže neophodnu podršku i mentorstvo, i osnaže ih u cilju njihovog uključivanja u lanac vrednosti i dobavljača velikih kompanija – izjavila je Zorana Mihajlović, potpredsednica Vlade Srbije i predsednica Koordinacionog tela za rodnu ravnopravnost.\nKako je istakla, to je zajednički interes privrede i društva koje želi da postigne održivi razvoj, jer on nije moguć ukoliko ne pružimo jednake šanse svima, a naročito onima koji su često neprepoznati kao ekonomski potencijal društva, kao pokretači bržeg privrednog razvoja i uvećanja BDP-a.\nSve aktivnosti u toku projekta propraćene su i izložbom proizvoda odabranih ženskih biznisa, kroz koje se korporativnom sektoru predstavljaju dometi preduzetnica a žene inspirišu da istraju u svojim poduhvatima privatnog biznisa. U pripremi je katalog ženskih kompanija kroz koji će se slikovito predstaviti rad i proizvodi odabranih ženskih preduzeća, a koji će se distribuirati velikim kompanijama.\nU planu je da se tokom druge faze realizacije projekta u prvoj polovini 2019. godine realizuju i radionice koje će se osim u Beogradu održati i u manjim gradovima Srbije, a u okviru kojih će se preduzetnicama pružiti znanja i alati kako da budu konkurentnije na tržištu.\nCilj projekta „Ravnopravno u lancu vrednosti“ je da se motivišu velike kompanije da uključuju preduzetnice i ženske firme u lanac vrednosti ne zato što je to „društveno poželjno“, već zato što u tom eko sistemu svi uključeni akteri ostvaraju konkretne benefite dajući direktan doprinos održivoj ekonomiji. Svetska banka je u svom nedavno objavljenom izveštaju predstavila podatak da se ukupni društveni bruto proizvod povećava za celih 20% ukoliko su oba pola jednako zastupljena u privredi. Principi održive ekonomije uvažavaju aktuelnu regulativu i u oblasti nabavki – to su procedure koje korporacije ne mogu i ne treba da zaobiđu. Zbog toga se integrisanje malih preduzeća, često nedovoljnih kapaciteta za uključivanje u lance vrednosti velikih kompanija, posmatra izvan standardnih procedura nabavki kao deo koncepta Responsible Business Conduct koji se prevodi kao odgovorno poslovanje.\nResponsible Business Conduct je nasledio u kompanijama dobro poznati koncept društveno odgovornog poslovanja, a čija je suština u odgovornom vođenju posla koje doprinosi ne samo rastu same kompanije, već i svih aktera u nacionalnom privrednom eko sistemu.


HomePolitikaNemački ambasador u Prištini: Tužba protiv Beograda za genocid problematičan korak\nNemački ambasador u Prištini Jorn Rode izjavio je da bi podizanje optužnice protiv Beograda za genocid na Kosovu bilo „problematičan i neprimeren korak“, te da bi „tako nešto zaglavilo mnoge stvari na Kosovu“.\n„Potpuno razumem da je veoma važno suočiti se sa prošlošću. Pitanje tužbe protiv druge države, međutim, mislim da je vrlo problematično i možda pogrešan način za napredak. To je zato što bi to bio veoma dug proces, mnoge stvari na Kosovu mogle bi da se zaustave i nije poznato kako će se to završiti“, rekao je Rode prištinskim medijima.\nNaveo je da je važno suočavanje sa prošlošću, ali da je krivica uvek individualna i da to mora da bude način.\n„Mislim da je u trenutnim okolnostima, ako me pitate da li je to pravi korak, odgovor ne, nije. Video sam da vlada takođe planira da uspostavi institut za prikupljanje dokaza, ali to bi moglo da se koristi za krivično gonjenje pojedinačnih krivaca, kao u slučaju Jugoslovenskog suda“, kazao je Rode.\nPrema njemu, u regionu treba slediti primer Nemačke uspostavljanjem zajedničkih komisija za udžbenike sa susedima, tako da se istorija predaje na sličan način a ne suprotno.\nNova MVP partija Jokića, Bogdanović ubacio 27 poena (VIDEO)


Visoka predstavnica Evropske unije (EU) Federika Mogerini je učestvujući na sednici Saveta bezbednosti Organizacije ujedinjenih nacija (UN) ponovila da Kosovo treba da povuče odluku o taksi na uvoz srpske i bosanske robe i iznela stav da bi odmah nakon toga sazvala novu rundu dijaloga između Kosova i Srbije.\n-Kao što znate, ja lično olakšavam dijalog. Ali dijalog ne pripada meni, Evropskoj uniji ili nekome od nas za ovim stolom, on pripada dvema stranama. Na njima je da postignu sporazum, koji bi bio prihvatljiv za obe strane. U isto vreme konačan sporazum treba da bude u skladu sa međunarodnim pravom i treba da bude podržan od Saveta bezbednosti UN, izjavila je Mogerini.\nStav posrednice u kosovsko srpskom dijalogu u Briselu podržala je poslanica Evropskog parlamenta Tanja Fajon, koja je izjavila da Mogerini u stvari želi da okonča svoj mandat sa “pozitivnom istorijom”\n-Imam poverenje u Federiku Mogerini. Znam da je dijalog između Srbije i Kosova veoma važan ne samo za nju, nego nego i za EU. Reč je o proširenju Zapadnog Balkana”, izjavila je Fajon.\nS druge strane, premijer Kosova Ramuš Haradinaj je zatražio od posrednice u kosovsko–srpskom dijalogu Mogerini da ne vezuje nastavak dijaloga sa odlukom o taksi na uvoz srpske i bosanske robe.\n-Dijalog je izbačen iz koloseka mnogo vremena pre uspostavljanja taksi. Nedostatak transparentnosti, ohrabrivanje predloga za razmenu teritorije i neuspeh u primeni postojećih sporazuma, to su razlozi. Dijalog može i treba da se vrati, ali da se ne vezuje za tarife, napisao je na Tviter nalogu Haradinaj.\nReagovao je i srpski šef diplomatije Ivica Dačić koji je istakao da izjava Mogerinijeve da Savet bezbednosti UN treba da verifikuje sporazum između Prištine i Beograda, ne znači da će biti promene formata pregovora. On je još dodao da nema pregovora i da Priština “svoju platformu može da okači u hodniku parlamenta kao zidnu novinu ili unutrašnje obaveštenje.\nKosovsko-srpski dijalog u Briselu je blokiran od novembra meseca prošle godine, kada je kosovska Vlada uvela takse na uvoz srpske i bosanske robe, a od ove odluke ne odustaje i pored snažnih pritisaka EU i strateškog partnera, Sjedinjenih američkih država.\nJeta Krasnići iz Demokratskog Instituta Kosova smatra da odbijanje suspenzije carinske takse od strane kosovske Vlade za posledicu ima nanošenje štete u odnosima Kosova sa zemljama koje se smatraju prijateljskim.\n-Mi stojimo pred činjenicom kada treba videti kako sačuvati naš interes kao države u sklopu procesa dijaloga (sa Srbijom) i u sklopu tog procesa očuvati i partnerstvo sa našim međunarodnim prijateljima. Svaki korak koji preduzimamo, treba da se napravi na osnovu strategije oko koje treba stalno da se konsultujemo i dobijemo podršku naših međunarodnih partnera, izjavila je Krasnići za Radio Slobodna Evropa.\nS druge strane politikolog i dobar poznavalac evropskih integracija, Jehona Ljuštaku Sadriu, izjavila je da treba napraviti analizu i videti koje bi nove aktivnosti mogle biti u budućnosti.\n-Kako god, Kosovo gubi jer je to veoma odlučujući zahtev međunarodne zajednice da suspenduje taksu. Mislim da nedostatak alternative od strane Kosova zatvara mnoge puteve koji se tiču odnosa sa međunarodnom zajednicom i mislim da treba da se pronađe hitno rešenje da se ova taksa suspenduje na neko vreme i postigne sporazum, izjavila je Ljuštaku Sadriu.\nKosovska Vlada je u međuvremenu osnovala tim za pregovore sa Srbijom, a skupština Kosova je većinom glasova usvojila Zakon i Platformu za dijalog, koju su pre nekoliko dana Kancelariji evropske posrednice Mogerini, predali čelnici kosovskog pregovaračkog tima.\nPremijer Haredinaj se tokom dana sastao sa poslanicima iz redova turske zajednice, a na svom Fejsbuk profilu je istakao da su i pripadnici nevećinskih zajednica, dakle i turske, neodvojivi deo kosovske realnosti, i da bi one trebale da budu uključene u dijalog sa Srbijom.\nPo njemu, “osnaživanje kosovskih Turaka u kontekstu dijaloga sa Srbijom utiče na jačanje pozicije naše zemlje kao društvo vrednosti, kao što je multietničnost i kulturološka različitost”.\nPredstavnici civilnog društva ističu da postoje neslaganja unutar vladajuće koalicije zbog toga što premijer Ramuš Haradinaj odbija da privremeno suspenduje taksu, čime bi se ispunio uslov zvaničnog Beograda za nastavak dijaloga u Briselu.\nAdri Nurelari, savetnik predsednika kosovskog parlamenta Kadrija Veseljija je u emisiji Info Magazin na televiziji Kljan Kosova izjavio da je ova odluka o taksi zloupotrebljena i da je smešno obrazloženje premijera da se taksom brani teritorija, dodajući da se ona brani u skupštini.\nS druge strane, zamenik premijera iz Demokratske partije Kosova Enver Hodžaj je istakao da ukoliko odluka o taksi bude dovela odnose sa SAD na nultu tačku, da će zbog odgovornosti podneti ostavku.\nHodžaj je na televiziji Dukađini izjavio da je ova odluka već poljuljala odnose između Kosova i SAD.\n-Taksa je ozledila naše odnose sa Amerikom jer je Amerika zainteresovana da okonča izgradnju državnosti Kosova. Mi nismo uveli taksu Americi. Kada je američki predsednik napisao dva pisma jednoj maloj državi kao što je Kosovo, mi ne treba da diskutujemo da li taksa treba da se ukloni ili ne. Strahujem da ako EU uslovi budućnost Srbije, to neće biti do beskraja, izjavio je Hodžaj.\nOn je rekao da Kosovo treba da iskoristi istorijski trenutak međunarodne pažnje, za postizanje konačnog sporazuma sa Srbijom.\nOdmeravanje pozitivnih i negativnih efekata odluke o taksama\nSvi spremni za dijalog, ali takse još uvek na snazi\nInsistiranje na dijalogu, ali ne na požurivanju sporazuma\nObjavljeno 14. marta 2019. by Ivan MiljkovićU kategoriji PreuzetoTagged Beograd, Mogerini, pregovori, Priština, roba, takse\n25. maja 2019., 03:25\nNema dovoljan broj glasova poslanika za obaranje Haradinajeve vlade\nVladika Grigorije: Vučić u Patrijaršiji nije izneo plan za KiM, napadao je vladiku Teodosija i naglasio „da se možemo zanositi još neko vreme idejom da je Kosovo naše“


Počela probna isporuka vode iz regionalnog vodovoda Gazivode za Srbe na severu Kosova - Društvo - Dnevni list Danas\nPočetna » Društvo » Počela probna isporuka vode iz regionalnog vodovoda Gazivode za Srbe na severu Kosova\nProbna isporuka vode u punom kapacitetu iz Regionalnog vodovoda u Gazivodama, odakle će se pijaćom vodom snabdevati žitelji Zubinog Potoka, Zvečana i Severne Mitrovice, počela je danas, a u narednih nekoliko dana voda se ne sme korisiti za piće.\n1Piše: Beta 25. novembra 2019. 10.22\nU narednih nekoliko dana voda se može koristiti isključivo kao tehnička, biće redovno kontrolisan kvalitet vode a građani će biti obavešteni kada bude ispravna za piće.\nIzgradnja Regionalnog vodovoda Gazivode počeola je pre osam godina, a iz republičkog budžeta izdvojeno je 16 miliona evra.\nDo 1999. godine žitelji Severne Mirrovice i Zvečana vodu za piće dobijali su iz vodovoda u mestu Šipolje koji je izgrađen sredstvima samodoprinosa. Dolaskom međunarodnih mirovnih snaga na Kosovo voda je usmerena i ka Vučitrnu i Srbici tako da su severni deo grada i Zvečan konsantno bili suočeni sa restrikcijom vode za piće.\ngazivode, Kosovo, Voda\n04. decembra 2019. u 16.55\nToliko se pise o vodi za pice iz vodovoda i stalno se pustaju neki novi.Sigurna sam da je resenje samo u aparatu za preciscavanje vode.Srecna sam sto sam jos 2002 godine kupila Nobel aparat i znam sta pijem.